Ada Kajian Kata Wanita Lebih Aktif & Puas Secara Seksual Menjelang Usia 40-an, Benarkah?

Ketika mencapai usia matang atau tua
, setiap individu tanpa mengira jantina pasti akan merasakan kesannya terhadap tubuh badan termasuklah wanita 40an.

Wanita yang termasuk di dalam lingkungan usia ini juga
sudah kian menghampiri umur menopaus
 dan kehidupan seksual mungkin tidak lagi hangat dan hebat.

Tidak, ada kajian yang cakap bahawa wanita 40an sebenarnya lebih aktif dan puas secara seksual! Benarkah? Jom sama-sama kita ikuti artikel ini dengan lebih mendalam lagi.

Wanita 40an itu matang atau tua?

Sebelum pergi dengan lebih mendalam lagi, adalah wajar untuk kita mengetahui perkara penting ini terlebih dahulu.

Jadi, adakah wanita yang termasuk di dalam lingkungan usia ini boleh
dikategorikan sebagai matang atau tua
?

Jawapan mudahnya adalah mungkin mereka boleh dikatakan sudah matang namun masih belum tua jika dinilai dari aspek menopaus.

Ini kerana kajian medlineplus.gov menyatakan bahawa majoriti wanita akan mula berhenti datang haid sekitar usia 45 tahun ke atas.

Seperti mana yang kita tahu,
menopaus akan mengakibatkan pelbagai perubahan terhadap tubuh badan seorang wanita
 termasuklah aspek kemahuan dan kemampuan seksual mereka.

Namun tahukah kalian bahawa ada kajian yang kata wanita 40an sebenarnya lebih aktif dan puas secara seksual?

Wanita 40an lebih aktif dan puas secara seksual?

Menurut sebuah kajian yang diterbitkan di dalam American Journal of Medicine, majoriti wanita akan lebih aktif dan puas secara seksual menjelang usia 40 tahun dan ke atas.

Kajian ini telah menyelidik sekumpulan wanita dalam lingkungan usia 40 sehingga 100 tahun dengan median umur 67 tahun.

Separuh daripada responden ini mengatakan masih aktif secara seksual dan majoriti mereka mengatakan
masih mampu untuk terangsang dan mencapai orgasma
 walaupun selepas menjangkau usia 80 tahun.

Antara dapatan kajian paling menarik adalah wanita yang berusia 40 ke atas dan 55 ke bawah dikatakan lebih aktif dan puas secara seksual.

“Kajian ini sangat mengejutkan kerana majoriti wanita lewat usia mengatakan mereka masih puas dengan kehidupan seks bersama pasangan”, jelas pengkaji Elizabeth Barrett-Connor.

Dalam erti kata yang lebih mudah,
menopaus mungkin bukan alasan bagi wanita hambar di ranjang
 kerana kajian ini jelas menunjukkan bahawa wanita 40an masih mampu aktif dan puas secara seksual!

Apakah sebab yang mendasari perkara ini?

Bagi mendapatkan jawapan bagi penemuan yang agak mengejutkan ini, Barrett-Connor telah mendapatkan pandangan daripada responden dan jawapannya mungkin didasari oleh dua perkara ini:

Sekadar
foreplay
 mungkin sudah memadai

Mungkin ramai yang berpendapat bahawa kepuasan seksual hanya mampu dicapai melalui hubungan kelamin yakni penetrasi zakar ke dalam faraj semata-mata.

Sebenarnya, pemikiran sebegini harus diubah dan ditukar kerana sekadar
foreplay
mungkin sudah memadai buat wanita 40an atau lebih tua lagi.

Dalam erti kata yang lebih mudah, wanita lewat usia mungkin sudah tidak mendambakan kepuasan seksual melalui kemasukan zakar ke dalam faraj sahaja.

Namun sekadar
sentuhan, pelukan atau ciuman
 mungkin sudah mampu untuk membuat mereka puas.

Seks bukan lagi keutamaan buat mereka

Penjelasan yang lain berkaitan perkara ini adalah disebabkan wanita 40an atau lebih tua lagi mungkin sudah tidak
menjadikan seks sebagai keutamaan buat mereka
.

Ini seterusnya menjadikan mereka akan berasa suka dan gembira meskipun tidak lagi aktif secara seksual bersama pasangan kerana bukan itu yang didambakan.

Sebaliknya, mungkin mereka lebih mengejar kebahagiaan bersama pasangan dan anak-anak melalui percakapan dan perbuatan yang menzahirkan perasaan cinta serta kasih sayang.

Pendek kata,
seks bukan lagi satu perkara yang dikejar
 individu seperti mana usia muda dahulu.

Sila jalani kehidupan seks yang sihat dan sejahtera!

Meskipun kajian ini turut mengatakan aktiviti seksual mungkin sudah tidak lagi kerap seperti mana wanita berusia 20-an atau 30-an dulu, ia tidak akan
menjejaskan kehidupan seks mereka bersama pasangan.

Ini tentu sekali didasari oleh dua perkara seperti yang kami nyatakan di atas tadi dan dipengaruhi oleh faktor kesibukan bekerja atau menguruskan keluarga yang telah dibina bersama pasangan.

Konklusinya, kajian ini telah menyatakan bahawa wanita 40an lebih aktif dan puas secara seksual dan ia adalah benar sama sekali!

Ini bermakna anda tidak boleh menjadikan usia tua atau menopaus sebagai alasan untuk kehidupan seks yang hambar di ranjang ya?


Panduan Bantu Anak Buat Kerja Sekolah

Kerja sekolah memainkan peranan yang besar dalam pendidikan setiap kanak-kanak. Kerja sekolah mengambil kira sehingga lebih 50 peratus daripada prestasi pelajar (GPA). Tambahan pula, setiap ibu bapa pasti inginkan anak-anak mereka mendapat skor yang terbaik dalam pembelajaran. Walau bagaimanapun, melatih anak membuat kerja sekolah di rumah bukanlah tugasan yang mudah kerana anda tidak boleh melakukan semuanya untuk mereka – ini dikira sebagai tidak mengajar. Berikut adalah 5 tip mudah untuk membantu anak anda menyiapkan kerja sekolah mereka dengan berkesan:

Ajar anak anda kemahiran belajar dan merangka strategi

Selepas habis sesi pembelajaran, bukan semua guru mempunyai cukup masa untuk memberikan tip belajar atau menjalani ujian kepada pelajar mereka. Walaupun ada sesetengah guru yang melakukannya, namun mereka hanya boleh menyampaikan tip ringkas. Disebabkan itulah, ibu bapa sepatutnya menjadi orang yang layak untuk mengajar anak mereka tentang teknik pembelajaran. Contohnya, anda boleh mengajar anak anda kemahiran pengurusan masa, menasihati mereka untuk mengambil nota semasa kelas dan menekankan kepentingan penumpuan dan mengulang kaji pembelajaran yang lepas.

Berikan anak anda peluang untuk mereka belajar dengan stail mereka sendiri

Terdapat 7 stail pembelajaran berbeza untuk 7 jenis kebijaksanaan berbeza. Bukan semua orang berkongsi stail pembelajaran yang sama. Kebanyakan sistem pendidikan tidak hanya memfokus kepada semua stail. Sebagai ibu bapa, adalah menjadi tugas anda untuk menggalakkan anak belajar mengikut gaya mereka sendiri. Ini sekali gus akan membantu mereka mencapai potensi mereka dengan lebih mendalam.

7 stail pembelajaran termasuklah:

Visual (Ruang)

Telinga (Pendengaran-muzikal)

Lisan (Linguistik)

Logik (Matematik)

Fizikal (Kinestetik)

Perseorangan (Intrapersonal)

Sosial (Interpersonal)

Bagi mengetahui stail pembelajaran dan jenis kebijaksanaan anak, anda perlu melihat kepada corak pembelajaran mereka dan/atau biarkan mereka melakukan ujian penilaian untuk mengetahui keputusannya. Ingatlah bahawa kebanyakan kanak-kanak mempunyai 2, 3 atau mungkin 4 stail dan jenis dalam satu-satu masa.

Hapuskan gangguan

Semasa sesi pembelajaran atau kerja sekolah, pastikan semua peranti elektronik ditutup, dicabut plag atau dipindahkan daripada zon pembelajaran, termasuk juga buku komik atau gangguan lain yang berkemungkinan. Penumpuan adalah kunci untuk kejayaan. Ia membantu anak anda untuk menyiapkan kerja dengan lebih cepat dan mengingat sesuatu perkara dalam tempoh yang panjang. Galakkan anak anda untuk tidak menggunakan internet bagi mencari jawapan kerana pembelajaran merupakan proses berfikir dan memantau. Terlampau culas atau tidak aktif dalam pembelajaran berasaskan otak semasa usia muda boleh mengurangkan kreativiti dan kemampuan menyelesaikan masalah di masa akan datang.

Mendorong anak

Motivasi tidak dapat disangkal lagi, menjadi salah satu daripada penyumbang terbesar untuk setiap kejayaan manusia. Jadi, sudah tentu, penting untuk setiap ibu bapa mendorong anak mereka semasa tempoh pembelajaran. Cara mudah melakukan perkara ini adalah dengan menunjukkan kepada mereka kepentingan pendidikan melalui buku dan cerita visual. Ibu bapa juga boleh sesekali memberi ganjaran kepada anak mereka pada peristiwa-peristiwa istimewa, tetapi janganlah terlalu kerap, supaya mereka boleh merasai bahawa usaha mereka itu dihargai.

Belajar bukanlah suatu tugasan yang mudah untuk pelajar tidak kira peringkat usia. Ramai dalam kalangan mereka memilih untuk berputus asa. Fenomena ini adalah contoh yang menunjukkan betapa pentingnya kita perlu mendorong anak untuk belajar sejak mereka kecil lagi.

Masa berehat

Mendapatkan rehat juga adalah bahagian penting dalam pembelajaran anak. Berehat dapat membantu anak anda merehatkan minda dan menyediakan peluang untuk otak memulakan proses mengurus semula dan mengekalkan maklumat. Berehat terbukti secara saintifik dapat meningkatkan motivasi dan produktiviti seseorang. Oleh itu, ibu bapa perlu tahu bahawa dengan menekan anak untuk kuat belajar boleh memberikan kesan buruk. Anak anda disarankan untuk berehat selama 5 hingga 10 minit selepas setiap 25 minit sesi pembelajaran.


Kitaran Haid Tidak Teratur, Kejap Ada Kejap Tiada, Ubat Apa Yang Perlu Diambil?

Kitaran haid adalah perkara penting dalam aspek kesuburan wanita. Tetapi bagaimana jika haid tak teratur? Adakah cara merawat haid tidak teratur ini dengan ubat-ubatan?

Haid, adalah sebahagian daripada kitaran haid di mana endometrium yang merupakan lapisan rahim disingkirkan dan pendarahan keluar dari rahim melalui faraj.

Haid biasanya bermula
semasa akil baligh
 bagi seseorang anak gadis, antara umur 10 sehingga 16 tahun, dan akan berterusan sehingga seseorang wanita mengalami menopaus, pada usia antara 45 sehingga 55 tahun.

Purata kitaran haid (tempoh daripada awal haid hingga hari pertama haid yang seterusnya) normal bagi seseorang wanita kebiasaannya adalah 28 hari, namun, ia adalah berbeza bagi setiap individu.

Maka adalah normal untuk wanita mempunyai kitaran haid yang lebih pendek atau panjang.

Kitaran haid tak teratur pula adalah apabila tempoh kitaran melebihi 35 hari atau
kitarannya menjadi tidak menentu.

Untuk mendapatkan lebih banyak info tentang Kesihatan Wanita, sila dapatkannya
di sini.

Kenali punca haid tidak teratur

Tahap insulin dan androgen yang tinggi, juga dikenali ‘hormon lelaki’ di dalam badan mampu mengganggu kitaran ovulasi dan haid bulanan terutamanya bagi wanita dengan
masalah PCOS (sindrom ovarium polikistik).

Sekiranya anda mempunyai PCOS, haid anda mungkin tidak teratur atau lebih teruk, berhenti sama sekali.

Kitaran haid tak teratur ditakrifkan sebagai:

Kurang daripada 8 kali kitaran haid setahun

Kitaran haid lebih pendek daripada 21 hari

Kitaran haid lebih lama daripada 35 hari

Apabila kitaran haid memanjang, ovulasi akan terhenti sepenuhnya (disebut anovulasi) atau hanya berlaku sekali-sekala.

Manakala, sebilangan wanita dengan PCOS mengalami pendarahan yang lebih berat atau lebih ringan semasa kitaran haid mereka.

Haid yang normal dan berkala membantu mencegah penebalan lapisan rahim yang berlebihan dan sel-sel abnormal daripada terbentuk.

Yang paling penting, seseorang wanita harus mempunyai sekurang-kurangnya 4 kitaran haid setahun bagi mengelakkan perkumpulan sel tidak normal.

Oleh itu, apakah cara merawat haid tidak teratur? Teruskan membaca ya!

Cara merawat haid tidak teratur dengan ubat-ubatan
 Berikut adalah cara merawat haid tidak teratur dengan ubat-ubatan, antaranya:

Medroxyprogesterone

Norethindrone

Metformin

Cara merawat haid tidak teratur #1 Medroxyprogesterone

Medroxyprogesterone adalah sejenis hormon wanita (progestin) digunakan untuk
merawat haid yang tidak normal atau tidak teratur.

Bukan itu sahaja, ia juga digunakan untuk menghasilkan kitaran haid yang normal pada wanita yang pernah haid secara normal tetapi tidak mengalami menstruasi sekurang-kurangnya 6 bulan, yang tidak hamil atau mengalami menopaus.

Medroxyprogesterone juga digunakan untuk mencegah pertumbuhan lapisan rahim yang berlebihan dan dapat menurunkan risiko kanser rahim terhadap pesakit yang mengambil estrogen.

Potensi kesan-kesan sampingan

Bagaimanapun, medroxyprogesterone boleh menyebabkan kesan sampingan.

Maklumkan doktor anda sekiranya berlaku gejala yang teruk atau tidak sembuh:

Payudara terasa sakit
 atau menghasilkan cecair

Perubahan aliran haid

Pendarahan atau tompokan darah yang tidak teratur

Tumbuh jerawat

Pertumbuhan rambut di muka

Keguguran rambut

Kesukaran untuk tidur

Mengantuk

Sakit perut

Kenaikan atau penurunan berat badan

#2 Norethindrone

Norethindrone adalah pil pencegah kelahiran yang sering digunakan untuk merawat endometriosis, tisu yang melapisi rahim tumbuh di kawasan anggota badan yang lain dan menyebabkan kesakitan, pendarahan berat atau tidak teratur.

Selain itu, ia digunakan untuk menghasilkan kitaran haid normal pada wanita yang pernah haid secara normal tetapi tidak mengalami menstruasi sekurang-kurangnya 6 bulan, yang tidak hamil atau mengalami menopaus.

Norethindrone turut digunakan sebagai ujian untuk melihat sama ada tubuh menghasilkan hormon wanita tertentu (bahan semula jadi yang mempengaruhi rahim).

Ubat ini tergolong dalam kelas ubat-ubatan yang dikenali sebagai progestin, yang fungsinya menghentikan lapisan rahim daripada tumbuh dengan menyebabkan rahim menghasilkan hormon tertentu.

Potensi kesan-kesan sampingan

Norethindrone mampu menyebabkan beberapa kesan sampingan.

Maklumkan doktor anda sekiranya berlaku gejala yang teruk atau tidak sembuh:

Perubahan aliran haid

Pendarahan atau tompokan darah yang tidak teratur

Payudara terasa sakit atau membesar

Sakit perut

Kenaikan atau penurunan berat badan

Kesukaran untuk tidur

Tumbuh jerawat

Pertumbuhan rambut di muka

Cara merawat haid tidak teratur #3 Metformin

Metformin pula digunakan untuk merawat ketahanan insulin dan diabetes dengan meningkatkan sensitiviti insulin serta mengurangkan pengeluaran glukosa oleh hati.

Ia mempunyai beberapa kesan terhadap tubuh, tetapi antara impak utama bagi wanita dengan masalah PCOS adalah mengurangkan ketahanan insulin dan pengeluaran androgen, atau testosteron, di ovari.

Perkara ini dapat meningkatkan fungsi ovari dan mengembalikan semula waktu haid tak teratur.

Pun begitu, metformin nampaknya tidak mempunyai tahap keberkesanan yang sama seperti pil kontraseptif dalam menghasilkan haid teratur dan mengurangkan lebihan hormon androgen.

Ia mempunyai kesan yang lebih positif pada kadar kolesterol dan insulin berbanding
pil kontraseptif oral.

Selain itu, ia mampu membantu penurunan berat badan, pencegah kenaikan berat badan, dan mengurangkan risiko diabetes pada mereka yang berisiko tinggi.

Potensi kesan-kesan sampingan

Sebilangan wanita yang mengambil metformin mempunyai beberapa kesan sampingan gastrousus sementara, seperti:

Terasa loya

Kembung perut

Muntah

Hilang selera makan

Rawatan metformin dimulakan dengan dos yang lebih rendah untuk mengurangkan keparahan kesan sampingan.

Kesimpulannya, sebelum mengambil sebarang ubat-ubatan sebagai cara merawat haid tidak teratur anda, berjumpalah doktor untuk konsultasi.


6 Sebab Mengapa Anda Perlu Mendapatkan Tidur yang Cukup

Tidur yang cukup adalah sangat penting dalam mengekalkan badan yang sihat. Meskipun dilihat sebagai satu perkara yang mudah dilakukan, ia menjadi masalah bagi sesetengah orang. Percaya atau tidak, kurang tidur mendedahkan anda kepada banyak risiko penyakit.

Bagi orang dewasa, purata jam yang disyorkan oleh
National Sleep Foundation
 adalah antara 7 dan 9 jam. Nampak seperti lama, tetapi itu adalah hasil kajian bertahun-tahun yang dijalankan di Amerika Syarikat dengan kerjasama pelbagai badan. Walau bagaimanapun, ia bukan sekadar bilangan jam, kualiti juga adalah penting dan perlu diambil perhatian.

Mengapa anda perlu dapatkan tidur yang cukup?

1. Merangsang memori dan proses pembelajaran

Tidur membantu otak menyimpan maklumat baru sebagai memori melalui proses yang disebut sebagai konsolidasi. Menurut kajian, mereka yang tidur selepas mengulang kaji mendapat keputusan yang lebih baik dalam ujian.

2. Mengawal metabolisme dan berat badan

Jika berat badan anda sering naik walaupun tidak mengambil kalori yang terlalu banyak, ia mungkin disebabkan tidur yang kurang. Ia menjejaskan cara badan memproses dan menyimpan karbohidrat, serta mengubah kadar hormon tertentu yang mengawal selera makan.

3. Keselamatan diri dan orang sekeliling

Mengantuk di siang hari akan mendedahkan diri dan orang lain kepada risiko keselematan. Contohnya di atas jalan raya ketika sedang memandu, terlelap walau seketika (
microsleep
) boleh menyebabkan kemalangan jalan raya. Di tempat kerja pula, pekerjaan yang melibatkan alat atau mesin berbahaya mungkin disalahgunakan kerana fokus yang berkurang.

4. Mengekalkan mood yang baik

Apabila letih dan mengantuk, anda akan lebih mudah marah, kurang sabar, hilang fokus dan lebih beremosi. Keadaan ini akan menjejaskan kualiti hari anda secara keseluruhannya. Kesannya, semua kerja tidak dapat dilakukan dengan efisyen. Malah, kemurungan juga terkait dengan kurang tidur.

5. Penting untuk kesihatan jantung

Gangguan tidur yang serius didapati berkaitan dengan tekanan darah tinggi, peningkatan hormon stres dan degupan jantung yang tidak sekata. Ia meningkatkan risiko kepada penyakit jantung.

6. Meningkatkan sistem imun

Tidur yang cukup bermakna badan anda berfungsi dengan baik dan normal. Apabila terdapat gangguan, sistem badan akan terjejas termasuk sistem imun. Anda akan mudah mendapat penyakit. Ada kajian yang mendapati bahawa mereka yang kurang tidur lebih kerap mengalami demam.

Jadikan tidur sebagai prioriti anda demi mengekalkan kesihatan badan pada tahap yang baik. Mulakannya hari ini!

Baca juga:

Jumlah Tidur yang Diperlukan Mengikut Usia

Berjaga Malam Dengan Cara yang Sihat

Manfaat Tidur Siang Untuk Kesihatan


Nak Tahu Tengah Subur Atau Tak Untuk Cuba Hamil? Senang Saja, Semak 4 Tanda Paling Ketara Ini!

Pernahkah anda bertanya kepada diri sendiri jika anda benar-benar tahu bagaimana organ pembiakan anda berfungsi? atau adakah anda tahu masa kesuburan untuk hamil dengan tepat?

Ramai wanita mungkin menganggap mereka tahu segala-galanya tentang tubuh mereka. Sebenarnya, tidak ramai yang tahu kerana masih terdapat wanita yang tidak menyedari bahawa mereka mengandung sehingga mereka tidak didatangi haid.

Memahami badan anda sendiri dan mengetahui
waktu anda subur
 atau sedang berovulasi adalah kemahiran penting yang harus dimiliki setiap wanita.

Kesuburan untuk hamil boleh dilihat pada tanda-tanda ini

Berikut adalah beberapa tanda yang mungkin anda perhatikan ketika anda subur.

Ovulasi anda akan datang

Waktu haid yang teratur adalah salah satu tanda yang jelas bahawa hormon anda berfungsi dan badan anda mengeluarkan telur setiap bulan.

Sewaktu pertengahan kitaran, ovulasi anda biasanya berlaku, hampir 14 hari sebelum bermulanya haid yang seterusnya.

Anda akan sedar apabila anda merasakan kehadiran lendir serviks yang subur (kelihatan seperti putih telur) pada seluar dalam anda. Pada masa ini, melakukan
hubungan kelamin
 dengan pasangan anda mungkin akan membuat anda hamil.

Anda berasa lebih menggoda

Apabila anda sedang berovulasi, anda mungkin dapati bahawa bibir anda lebih penuh, hitam mata anda membesar dan kulit anda menjadi lebih lembut.

Tanda-tanda ini bukan sahaja menarik keinginan anda kepada hubungan kelamin tetapi juga menarik pasangan anda kepada anda.

Kesuburan untuk hamil – Anda rasa lebih sensitif kepada bau

Kajian terbaru menunjukkan bahawa deria bau wanita menjadi lebih sensitif pada separuh akhir
 kitaran haid yang normal.

Wanita dalam tempoh ini mudah tertarik kepada pheromone androstenone lelaki. Itulah sebabnya wanita berasa bau badan pasangan mereka lebih kuat daripada biasa.

Payudara anda lebih sensitif

Pada masa ini, anda mungkin sering merasakan bahawa
payudara anda lebih berat
 atau sakit dan puting anda menjadi lebih lembut.

Apa yang anda mahu lakukan ialah membuka bra anda dengan segera. Ini adalah kerana rembesan hormon dalam badan anda sebelum dan selepas ovulasi.

Anda mempunyai badan yang sihat

Terdapat banyak sebab yang boleh menjejaskan kesuburan anda tanpa anda mengetahui tentangnya. Ini termasuklah:

Fibroid atau endometriosis. Simptom-simptom biasa termasuklah kesakitan panggul atau ketidakselesaan yang melampau. Ini akan meningkatkan risiko masalah kesuburan anda. Ramai wanita tidak tahu bahawa mereka mempunyai masalah ini sehinggala mereka mendapati diri sukar untuk hamil.

Jangkitan kelamin
. Mempunyai jangkitan kelamin boleh menyebabkan kerosakan serius pada ovari, tiub fallopian, dan organ lain. Disebabkan itu, ia boleh meningkatkan risiko kemandulan.

Merokok. Kajian menunjukkan merokok boleh merosakkan telur anda, menjejaskan ovulasi, dan membuat anda lebih cenderung mengalami keguguran. Ini akan menjadi lebih teruk jika pasangan anda juga merokok.

Jika anda tidak mempunyai apa-apa perkara yang disebutkan di atas, tahniah! Anda benar-benar mempunyai badan yang sihat untuk merancang kehamilan.


Angkara Mahu Cepat, Ramai Yang Suka Scan Suhu Pada Tangan, Tepat Ke Bacaannya?

Untuk mendapatkan lebih banyak info tentang coronavirus di Malaysia, sila dapatkannya di sini.

Beberapa bulan yang lalu, rasanya ramai dalam kalangan kita yang menyangka bahawa wabak pandemik COVID-19 sudah berjaya dikawal dengan baik.

Sangkaan ini ternyata meleset kerana sejak kebelakangan ini jumlah kes positif virus korona baharu ini semakin meningkat secara mendadak dengan tiba-tiba.

Di Malaysia, berikut adalah statistik kes sehingga kini:

[covid_19]

Ada yang kata bahawa ia adalah disebabkan sikap acuh tidak acuh kita semua dalam
mengamalkan langkah pencegahan dan pengawalan wabak ini
.

PKPP hanya pada nama sahaja

Sehingga kini, kita semua sebenarnya masih berada dalam fasa
 Perintah Kawalan Pergerakan Pemulihan (PKPP)
.

Pun begitu, sedarkah anda bahawa PKPP yang sedang giat berlangsung ini sudah tinggal hanya pada nama sahaja?

Ramai individu kini dilihat sudah bebas bergerak ke sana ke sini seolah-olah tiada wabak yang sedang menular!

Konsep
pemakaian topeng muka
,
pengamalan jarak sosial
 atau
pemeriksaan suhu badan
 kini hanya dibuat untuk melengkapkan syarat sahaja.

Sebagai contoh, suhu badan manusia perlu diperiksa dengan menggunakan alat seperti termometer dan sebagainya sebelum boleh masuk ke mana-mana tempat.

Apa yang menyedihkan adalah segelintir individu tidak langsung melakukannya atau memeriksa suhu dengan perlakuan yang boleh dianggap ‘main-main’.

Ini adalah satu perkara yang tidak wajar untuk kita semua teruskan.

Anda mungkin berminat untuk membaca artikel ini:

5 Lagi Mitos COVID-19 Yang Kita TIDAK Boleh Percaya! #4 Paling Mengarut

KARUT! Health Tag Tak Boleh Lindungi Dari COVID-19, Jangan Bazirkan Duit

Berkesankah Alat Pembersih Udara (Air Purifier) Dalam Mencegah Coronavirus?

Periksa suhu badan adalah penting!

Pergi ke mana sahaja sekarang, suhu badan perlu diperiksa terlebih dahulu di pintu masuk sebelum dibenarkan mengunjungi sesuatu tempat.

Ini bertujuan memastikan setiap individu yang memasuki sesuatu tempat itu mempunyai suhu badan manusia yang normal yakni
sekitar 36 ke 37.5 darjah celcius
.

Anda mungkin berminat dengan artikel berikut:

Jika melebihi jumlah ini, maka adalah wajar untuk kalian sendiri berundur dan tidak memasuki sesuatu tempat bagi langkah berjaga-jaga.

Ini adalah selaras dengan pengamalan prosedur operasi standard (SOP) pihak kerajaan dalam usaha membendung penularan wabak COVID-19.

Pun begitu, masih wujud segelintir masyarakat yang bersikap acuh tidak acuh!

Periksa suhu badan acuh tidak acuh?

Angkara sikap malas dan mahu cepat, ada individu yang beranggapan bahawa perbuatan ini adalah tidak penting dan tidak ikhlas ketika melakukannya.

Sebagai contoh, ada individu yang memeriksa suhu badan mereka menggunakan tangan sahaja sedangkan bahagian tubuh yang sepatutnya adalah pada dahi.

“
Bacaan suhu paling tepat apabila pengimbas suhu diletakkan pada dahi seperti
 disyorkan penggunaannya,” jelas Ketua Pengarah Kesihatan, Tan Sri Dr Noor Hisham Abdullah.

Menurut beliau lagi, tidak dinafikan wujud kebimbangan orang ramai sekiranya terdapat kesan sampingan kepada kesihatan jika pengimbas suhu sering digunakan pada dahi.

Namun setakat ini tiada lagi bukti saintifik mengenai dakwaan itu dan perbuatan periksa suhu secara acuh tidak acuh ini hanya akan menerukkan lagi keadaan yang sedia ada.

Konklusinya,
bertanggungjawablah pada diri sendiri, masyarakat dan negara
 agar kita semua mampu bersama melawan penularan wabak COVID-19 ini!

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Selalu Diserang Migrain? Ini 4 Kesan Migrain Dalam Kehidupan Seharian Yang TIDAK RAMAI Sedar!

Individu yang menderita masalah migrain cenderung berhadapan dengan beberapa kesan migrain dalam kehidupan seharian mereka yang boleh menyebabkan bahaya.

Bahkan — tahukah anda, penghidap migrain 3x ganda lebih terdedah kepada gangguan kesihatan mental seperti kemurungan, khususnya jika serangan migrain kerap dialami?

Kesan migrain dalam kehidupan seharian seorang individu

Hakikatnya,
masalah migrain bukan sahaja menjejaskan kesihatan mental
, tetapi turut menjejaskan aspek lain dalam kehidupan!

Tak percaya? Jom kita lihat antara 4 kesan migrain dalam kehidupan seharian yang boleh menjejaskan kualiti hidup individu tersebut jika tidak mendapatkan rawatan awal, seperti berikut:

#1 Menjejaskan hubungan kekeluargaan

Berdasarkan satu kajian pada tahun 2014, masalah migrain bukan sahaja menjejaskan individu yang mengalaminya, tetapi turut memberi impak kepada ahli keluarga!

Hampir 70% responden dalam kajian tersebut bersetuju jika mereka tidak mengalami migrain, mungkin mereka boleh menjadi pasangan yang lebih baik.

Manakala 60% responden juga mengatakan mereka boleh menjadi ibu bapa yang lebih baik, tanpa migrain.

Berdepan dengan masalah migrain dan perlu melaksanakan tanggungjawab sebagai seorang ibu bapa bukanlah satu perkara yang mudah. Peranan ibu atau bapa tetap harus dilaksanakan walaupun anda berada dalam kesakitan.

Contohnya —
seorang ibu yang mengalami migrain tetap perlu menyediakan makanan dan menjaga anak-anak.
 Jika tidak, ia mungkin menimbulkan impak negatif pada anak-anak, sama ada untuk jangka masa pendek mahupun panjang.

Kesan migrain dalam kehidupan seharian apabila sudah bergelar ibu bapa mungkin akan membuatkan anda rasa seperti seorang yang gagal. Namun ingatlah, bergelar ibu bapa itu sendiri satu anugerah yang tidak ternilai.

Mendapatkan rawatan awal adalah pilihan terbaik bagi memastikan anda dapat menikmati hubungan kekeluargaan yang positif.

#2 Mengasingkan diri dari hubungan sosial

Mengalami masalah migrain seakan-akan seperti seorang bayi yang sentiasa memerlukan perhatian dan belaian ibu bapa.

Anda mungkin boleh mengawal atau menyembunyikan kesakitan migrain yang dialami, tetapi pasti ada segelintir individu yang  tidak mengerti kesakitan tersebut.

Tidak semua orang dalam hidup anda boleh memahami sejauh mana masalah migrain
 yang anda alami itu boleh menjejaskan kesejahteraan diri, malah cenderung mewujudkan emosi negatif, kecuali jika mereka turut mengalaminya.

Rasa kecewa, terasing dan bersalah adalah antara emosi yang sering dialami oleh penderita migrain. Untuk mengatasi rasa ini, ia memerlukan kesefahaman dan tolak ansur daripada semua pihak.

Komunikasi adalah satu langkah penting untuk mewujudkan sikap saling memahami di antara satu sama lain.

#3 Menjejaskan kesihatan mental

Menurut kajian,
masalah migrain, kemurungan dan gangguan kegelisahan memiliki satu kecenderungan yang sama
 dan saling berhubung kait.

Berdasarkan kajian berkaitan masalah kesihatan mental dan migrain yang dibuat pada tahun 2009 itu, 11% responden yang mengalami migrain turut didapati mengalami gangguan kesihatan mental!

Ia melibatkan gangguan seperti kemurungan, gangguan kegelisahan umum (GAD),
dysthymia,
 gangguan bipolar, serangan panik, penyalahgunaan bahan terlarang,
agoraphobia
 dan masalah fobia lain.

Bukan itu sahaja — malah, kajian juga menunjukkan kemurungan, gangguan kegelisahan dan gangguan bipolar lebih cenderung dialami oleh individu yang menderita masalah migrain, berbanding individu sihat lain.

Ini bermakna, kesan migrain dalam kehidupan seharian tidaklah boleh dipandang enteng!

Biasanya, individu yang mempunyai masalah kemurungan atau gangguan kegelisahan akan gelisah atau mengalami kemurungan yang teruk sebelum diserang masalah migrain.

Kajian turut mendapati individu yang mengalami migrain episodik atau kronik lebih cenderung mengalami gangguan tekanan selepas trauma (PTSD) pada masa akan datang berbanding individu lain.

#4 Mengurangkan produktiviti dan kebebasan kewangan

Bolehkah kesan migrain dalam kehidupan seharian menjejaskan pekerjaan anda?Jawapannya sudah tentu.

Anda mungkin boleh
mengambil cuti sakit atau meneruskan kerja seperti biasa walaupun diserang migrain.
 Namun, berdasarkan satu kajian baharu, serangan migrain yang dialami boleh menyebabkan kemerosotan dalam produktiviti.

Penyelidikan ini mendapati, walaupun ramai penghidap migrain masih ke tempat kerja seperti biasa, tetapi masa bekerja mereka adalah lebih kurang berbanding individu yang tidak mengalami migrain!

Bahkan, kajian juga mendedahkan, individu yang berdepan dengan masalah serangan migrain sebanyak 15 kali dalam masa sebulan akan kehilangan purata hampir 4.5 jam produktiviti dalam bekerja selama seminggu.

Dari sudut ekonomi, ia mendatangkan impak besar dalam isu kewangan apabila lebih banyak wang diperuntukkan untuk perbelanjaan perubatan dan masa produktiviti.

Jumlah ini mungkin lebih tinggi memandangkan tidak semua individu yang menderita migrain menerima sebarang didiagnosis.

Rawatan bantu atasi kesan migrain dalam kehidupan

Terdapat banyak cara yang dapat membantu anda mengendali masalah migrain
 dengan berkesan. Namun, pastinya untuk menangani impak migrain dalam kehidupan bukanlah satu perkara mudah dan boleh diatasi dalam sekelip mata.

Cara terbaik untuk mengatasi masalah ini
 adalah dengan mendapatkan bantuan yang diperlukan, khususnya berkaitan kesihatan mental. Percayalah, anda tidak keseorangan dalam melawan migrain.

Walau apa pun, akhirnya anda juga yang membuat pilihan dan keputusan, sama ada membiarkan migrain menguasai diri atau anda berhak mengawalnya. Terpulang.


Miopia

Definisi

Apakah itu miopia?

Miopia, yang juga dipanggil rabun jauh, adalah penyakit yang biasa berlaku apabila anda dapat melihat objek yang dekat dengan anda dengan jelas, tetapi objek yang lebih jauh kelihatan kabur.

Rabun jauh boleh berlaku secara sedikit demi sedikit atau dengan cepat, sering kali bertambah buruk pada masa kanak-kanak dan masa remaja. Rabun dekat boleh diwarisi dalam keluarga.

Pemeriksaan mata asas boleh mengesahkan rabun jauh. Anda boleh membetulkan keadaan ini dengan mudah menggunakan cermin mata atau kanta lekap. Pilihan rawatan yang lain untuk rabun jauh adalah pembedahan.

Adakah miopia biasa berlaku?

Rabun jauh sangat biasa berlaku tetapi keadaan ini boleh dirawat. Menurut Persatuan Optometrik Amerika, hampir 30 peratus rakyat Amerika mempunyai rabun jauh. Miopia sering didiagnosis antara umur 8 dan 12 tahun. Mata anda berkembang pada usia ini, jadi bentuk mata anda boleh berubah.

Sila berbincang dengan doktor anda untuk mendapatkan maklumat lanjut.

Simptom-simptom

Apakah tanda-tanda miopia?

Simptom-simptom yang sering dilihat adalah:

Penglihatan yang kabur apabila melihat objek jauh

Terpaksa mengecilkan mata atau menutup sebahagian kelopak mata untuk melihat dengan jelas

Sakit kepala yang disebabkan oleh ketegangan pada mata

Kesukaran melihat semasa memandu kenderaan, terutamanya pada waktu malam (miopia malam)

Rabun jauh sering dialami semasa zaman kanak-kanak dan remaja. Seorang kanak-kanak dengan rabun dekat :

Perlu sentiasa mengecilkan mata

Perlu duduk dekat dengan televisyen, skrin filem atau bahagian depan sekali di dalam kelas

Tidak menyedari objek yang jauh

Kerap berkedip mata

Menggosok mata dengan kerap

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik untuk membincangkan dengan doktor anda apa yang terbaik untuk keadaan anda.

Punca

Apakah yang menyebabkan miopia?

Rabun jauh biasanya berlaku apabila mata anda terlalu panjang atau kornea mata anda melengkung secara curam. Ini menyebabkan cahaya yang memasuki mata untuk terfokus di hadapan retina, bukannya pada retina. Ini menyebabkan imej yang kelihatan kabur. Punca yang tepat tentang mengapa sesetengah orang mempunyai mata yang lebih panjang tidak diketahui, tetapi ianya mungkin berkaitan dengan faktor genetik atau faktor persekitaran.

Faktor-faktor risiko

Apakah yang meningkatkan risiko saya untuk mengalami miopia?

Terdapat banyak faktor risiko untuk miopia, seperti:

Sejarah keluarga

Rabun jauh cenderung diwarisi dalam keluarga. Sekiranya salah seorang daripada ibu bapa anda mempunyai rabun jauh, risiko anda untuk mengalami keadaan ini mungkin meningkat. Risiko anda lebih tinggi sekiranya kedua-dua ibu dan bapa anda rabun jauh.

Membaca

Orang yang banyak membaca mungkin mengalami peningkatan risiko miopia.

Faktor persekitaran

Sesetengah kajian mencadangkan bahawa risiko mengalami miopia meningkat apabila tidak banyak berada di luar rumah

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah miopia didiagnosis?

Jika doktor anda mengesyaki bahawa anda mungkin mengalami keadaan ini, pemeriksaan mata akan dilakukan. Pemeriksaan mata yang menyeluruh melibatkan beberapa siri ujian. Doktor mata anda boleh menggunakan pelbagai instrumen, menghalakan cahaya yang terang terus ke mata anda dan meminta anda melihat menggunakan beberapa kanta. Doktor anda menggunakan ujian ini untuk memeriksa mata dan penglihatan anda dari aspek yang berbeza bagi menentukan preskripsi yang diperlukan untuk memperolehi penglihatan yang jelas menggunakan kaca mata atau kanta lekap.

Bagaimanakah miopia dirawat?

Tujuan merawat rabun jauh adalah untuk memperbaiki penglihatan dengan membantu memfokuskan cahaya pada retina melalui dua cara utama, iaitu penggunaan kanta pembetulan atau pembedahan refraktif.

Kanta pembetulan

Menggunakan kanta pembetulan merawat rabun jauh dengan mengurangkan kelengkungan kornea yang tinggi atau peningkatan panjang mata anda. Jenis kanta pembetulan termasuk:

Cermin mata

Ini adalah cara yang paling mudah dan selamat untuk memperbaiki masalah penglihatan yang disebabkan oleh miopia. Terdapat pelbagai jenis pilihan cermin mata termasuk dwifokus, kanta trifokus dan kanta membaca.

Kanta lekap

Kanta ini dipakai terus di permukaan mata anda. Ia boleh didapati dalam pelbagai jenis dan gaya, termasuk jenis yang keras, lembut, pemakaian boleh lanjut, pakai buang, kanta separa telap (RGP) dan bifokal. Bincangkan dengan doktor mata tentang kebaikan dan keburukan penggunaan kanta lekap dan apa yang terbaik untuk anda.

Pembedahan refraktif

Pembedahan refraktif menambahbaik penglihatan dan mengurangkan ketidakselesaan yang dialami semasa memakai cermin mata atau kanta lekap. Pakar bedah mata anda akan menggunakan sinar laser untuk membentuk semula kornea anda. Kini, pembedahan seperti ini telah menjadi sesuatu yang biasa dilakukan.

Prosedur pembedahan refraktif untuk rabun jauh termasuklah:

Laser-assisted in-situ keratomileusis (LASIK)

Dalam prosedur ini, pakar bedah mata akan membuat flap yang nipis, berengsel pada kornea anda. Kemudian doktor menggunakan laser eksimer untuk membuang lapisan dari pusat kornea anda untuk meratakan bentuk kubahnya.

Laser-assisted subepithelial keratectomy  (LASEK)

Pakar bedah hanya akan membuat flap pada lapisan pelindung kornea (epitelium) dan menggunakan laser eksimer untuk membentuk semula lapisan luar kornea. Kemudian doktor akan meratakan kelengkungannya dan meletakkan semula flap epitelium. Anda mungkin perlu memakai kanta sentuh pembalut selama beberapa hari selepas itu untuk memudahkan penyembuhan.

Keratektomi fotorefraktif (PRK)

Prosedur ini sama dengan LASEK, perbezaannya adalah pakar bedah akan membuang epitelium.

Implan intraokular (IOL)

Kanta-kanta ini diimplan secara surgikal pada mata, di hadapan kanta semula jadi mata. Kanta ini mungkin menjadi pilihan bagi mereka yang mempunyai miopia sederhana dan teruk.

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang dapat membantu saya mengurus miopia?

Gaya hidup dan remedi di rumah yang berikut mungkin membantu anda menghadapi masalah miopia:

Menjalani pemeriksaan mata secara tetap

Mengawal keadaan kesihatan yang kronik

Sesetengah keadaan tertentu, seperti kencing manis dan tekanan darah tinggi, boleh menjejaskan penglihatan anda jika anda tidak menerima rawatan yang betul.

Lindungi mata anda dari matahari dengan memakai cermin mata hitam yang menghalang radiasi ultraviolet (UV)

Mencegah kecederaan mata dengan memakai kacamata pelindung apabila melakukan perkara tertentu, seperti bersukan, memotong rumput, mengecat atau menggunakan produk lain dengan wasap beracun

Makan makanan yang sihat, seperti makan banyak buah-buahan, sayur-sayuran berdaun dan sayur-sayuran lain

Jangan merokok

Gunakan kanta pembetulan yang betul

Penggunaan kanta yang betul mengoptimumkan penglihatan anda. Menjalani pemeriksaan secara rutin akan memastikan anda menggunakan preskripsi yang betul.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Penyakit Kawasaki

Definisi

Apakah itu penyakit Kawasaki?

Penyakit Kawasaki juga dikenali sebagai sindrom nod mucocutaneous, adalah suatu keadaan yang menjejaskan salur darah. Ia merupakan penyakit nadir yang berlaku di usia kanak-kanak yang menjejaskan salur darah. Ia juga boleh memberi kesan kepada kulit dan lapisan selaput di dalam mulut, hidung dan tekak.

Apakah kebarangkalian penyakit Kawasaki?

Penyakit ini adalah 10 sehingga 20 kali lebih kerap di Asia Timur, termasuk Jepun, Korea dan Taiwan. Kebanyakan pesakit dalam kalangan bawah lima tahun dan kebanyakannya adalah berumur dua tahun. Kanak-kanak lelaki menghidap penyakit ini dua kali ganda berbanding kanak-kanak perempuan.

Simptom-simptom

Apakah simptom-simptom penyakit Kawasaki?

Simptom-simptom Kawasaki dilihat secara berperingkat. Simptom-simptom dan tanda-tanda yang dapat dilihat pada peringkat pertama adalah:

Demam suhu di atas 39oC dan melebihi lima hari

Mata yang sangat merah (jangkitan konjunktiva) tanpa lelehan yang pekat

Ruam di bahagian badan yang utama (tubuh badan) dan di bahagian kemaluan

Bibir kemerahan, kering, merekah dan lidah yang sangat merah dan bengkak (lidah strawberi)

Tapak tangan dan kaki yang kemerahan dan bengkak

Nodul limfa di leher dan mungkin di tempat lain bengkak

Pada peringkat kedua penyakit ini, anak anda juga mungkin mempunyai:

Kulit tangan dan kaki yang menggelupas, terutama di hujung jari tangan dan kaki dalam keadaan lembaran besar

Sakit-sakit sendi

Cirit-birit

Muntah-muntah

Sakit perut

Pada tahap ketiga, tanda-tanda beransur hilang melainkan berlakunya komplikasi. Ia mungkin berlaku selama lapan minggu sebelum tahap tenaga kembali normal.

Ia juga mungkin terdapat tanda-tanda yang tidak disenaraikan. Jika anda mempunyai sebarang pertanyaan berkenaan tanda yang mencurigakan, sila berhubung dengan doktor anda.

Bilakah saya harus berjumpa dengan doktor saya?

Sekiranya anda mempunyai mana-mana tanda-tanda atau gejala yang disenaraikan di atas atau mempunyai sebarang pertanyaan, sila berhubung dengan doktor anda. Tubuh badan setiap orang mempunyai tindak balas yang berbeza-beza. Maka seeloknya adalah berbincang dengan doktor anda untuk keadaan diri anda.

Punca

Apakah yang mengakibatkan penyakit Kawasaki?

Para pengkaji masih tidak mengetahui punca-punca penyakit ini, tetapi dari pemerhatian penyakit ini tidak berjangkit dari orang ke orang. Penyakit ini sering berlaku semasa hujung musim sejuk dan awal musim bunga.

Anda adalah berisiko untuk mengidap penyakit Kawasaki jika anda mempunyai faktor-faktor berisiko seperti berikut:

Kanak-kanak di bawah lima tahun adalah sangat berisiko terhadap penyakit Kawasaki

Kanak-kanak lelaki adalah lebih cenderung untuk mengidap penyakit Kawasaki berbanding kanak-kanak perempuan

Kanak-kanak daripada keturunan Asia, seperti Jepun atau Korea, mempunyai risiko yang lebih terhadap penyakit Kawasaki

Rawatan dan diagnosis

Maklumat yang disediakan ini bukannya menggantikan mana-mana nasihat perubatan. SILA berunding doktor anda untuk maklumat lanjut.

Bagaimanakah penyakit Kawasaki ini didiagnosis?

Penyakit Kawasaki akan menjadi sukar untuk didiagnosis sekiranya tiada ujian yang boleh didapati. Doktor anda mungkin mendiagnosis penyakit Kawasaki sekiranya terdapat dua di antara perkara ini:

 Demam yang berlangsung sekurang-kurangnya lima hari

 Di antara lima tanda-tanda yang dinyatakan di atas

Anak anda juga boleh menjalani ujian makmal untuk menolak sebarang kemungkinan penyakit yang mempunyai simptom-simptom dan tanda yang serupa di antaranya;

Ujian air kencing

Ujian darah

Bagaimanakah penyakit Kawasaki dirawat?

Rawatan untuk penyakit Kawasaki bermula di hospital. Di antaranya adalah:

Ubat immunoglobulin(IVI). Ubat ini diberikan melalui urat vena (intravena, atau IV) untuk mengurangkan keradangan terhadap salur darah

Aspirin untuk meredakan sakit dan demam dan juga untuk mengurangkan risiko untuk salur darah tersumbat

Rawatan Aspirin seringkali diteruskan di rumah. Ini adalah kerana terdapat risiko kepada gejala Reye, jangan berikan aspirin kepada anak anda sebelum berunding dengan doktor anda. Jika anak anda terdedah kepada demam campak atau selesema (influenza) semam mengambil aspirin, sila berunding dengan doktor anda dengan segera.

Perubahan gaya hidup dan rawatan sampingan

Apakah perubahan gaya hidup atau rawatan sampingan yang dapat membantu saya menangani penyakit Kawasaki?

Anak anda mungkin lesu dan cerewet, dan kering kulit selama sebulan atau lebih. Cuba untuk membiarkan anak anda menjadi letih yang berlebihan. Gunakan juga losen kulit untuk memastikan jari kaki dan tangannya sentiasa lembab.

Jika penyakit ini menyebabkan masalah jantung, anak anda mungkin memerlukan rawatan lanjut dan ujian yang selanjutnya.

Sekiranya anda mempunyai sebarang pertanyaan, sila berunding dengan doktor anda untuk mempunyai pemahaman yang lebih mendalam untuk memilih rawatan yang sesuai.

Hello Health Group
 tidak menyediakan nasihat perubatan, diagnosis atau rawatan.


Anak Sudah Masuk 1 Tahun Tapi Masih Belum Jalan? Ini 3 Peringkat Perkembangan Bayi

Pertama kali bergelar ibu dan bapa, sudah tentu wujud perasaan teruja dengan tahap perkembangan bayi.
Antara proses yang paling ditunggu-tunggu adalah menyaksikan anak mula berjalan, kan?

Untuk mendapatkan lebih banyak info tentang Keibubapaan, sila dapatkannya
di sini.

Bila anak mula berjalan?

Apabila si manja sudah boleh mencapai sesuatu pastinya ia antara usaha untuk anak mula berdiri.

Selepas si kecil sudah boleh berdiri dengan sendirinya, ia merupakan 1
tahap perkembangan yang paling dinantikan kebanyakan ibu bapa
.

Sebelum anak mula berjalan, dia perlu mempunyai koordinasi dan kekuatan pada bahagian otot.

Proses ini akan bertambah baik apabila dia mula belajar untuk duduk, meniarap dan merangkak.

Selepas anak mempunyai koordinasi dan kekuatan otot, mereka akan mula menarik sesuatu untuk membantu diri bangun atau berdiri.

Kebiasaannya anak mula berdiri sambil memegang sesuatu sekitar usia 6 hingga 10 bulan.

Bermula daripada proses berdiri itu, si kecil akan mula menambahkan keyakinan serta keseimbangan dirinya.

Rata-rata bayi akan mula membuat langkah pertamanya apabila menjelang usia setahun.

Pada usia 1 tahun 3 bulan, kebanyakan anak mula berjalan tanpa sebarang bantuan.

Namun, jika anak anda mungkin memerlukan masa lebih lama daripada itu, usah bimbang. Ia adalah 1 keadaan normal.

Ini kerana ramai bayi yang tidak boleh berjalan tanpa bantuan sehingga berusia 1 tahun 5 bulan hingga 1 tahun 6 bulan.

Dikatakan bayi yang lebih banyak mengesot akan lebih lambat berjalan berbanding
bayi yang merangkak
.

Tahap perkembangan sihat

Umumnya, ibu bapa akan bimbang apabila bayi lain yang seusia dengan anak mereka sudah boleh berjalan sedangkan si manja mereka masih merangkak lagi.

Pastinya soalan yang biasa timbul adalah sama ada anak mempunyai masalah kesihatan yang serius?

Anak mula berjalan adalah 1 langkah penting dalam tahap perkembangan fizikal si kecil.

Semestinya bayi yang semakin membesar tidak akan duduk diam dan berbaring di dalam buaian atau di atas katil semata-mata.

Mereka juga pastinya berasa rimas jika
didukung sepanjang masa
.

Ini kerana mereka akan mula untuk mencuba bangun dan berdiri, bertatih, berjalan tanpa bantuan, berlari dan melompat dengan rasa penuh keyakinan diri.

Haaa…mesti ibu bapa tidak sabar menanti saat-saat itu, bukan?

Dalam keterujaan itu, diharapkan para ibu bapa sekalian dapat bersabar, ya? Jangan pula dipaksa si kecil berjalan sedangkan mereka belum bersedia lagi.

Berikut Hello Doktor kongsikan tahap perkembangan anak mula berjalan.

Lahir hingga usia 2 bulan

Selepas dilahirkan, si kecil akan mempunyai refleks untuk menendang apa sahaja permukaan yang disentuh kaki mereka.

Ia bukanlah bermakna mereka cuba menggunakan kaki untuk berjalan tetapi ia cuma tindakan refleks sahaja dan akan hilang selepas 2 bulan.

Sebagai contoh, jika anda memegang si kecil dalam keadaan menegak di atas paha sambil menyokong kepalanya, pastinya anda berasakan seperti mereka cuba menggunakan kaki, bukan?

5 hingga 10 bulan

Ketika mencecah usia 5 bulan, jika anda memegang si kecil dan kakinya menyentuh paha anda, mereka akan terenjut-enjut turun dan naik.

 Ia adalah 1 aktiviti kegemarannya untuk beberapa bulan akan datang.

Sepanjang tempoh ini, otot kaki bayi anda akan berkembang ketika mereka belajar meniarap, duduk dan merangkak.

Menjelang usia antara 8 hingga 10 bulan, si kecil mula ‘memaksa’ dirinya untuk berdiri sambil berpaut atau berpegang pada perabot atau sebarang objek yang boleh menyokong dirinya.

Setelah beberapa minggu si kecil membiasakan diri dengan kemahiran ini, mereka akan mula bergerak secara tegak dengan berpaut pada objek.

 Ada kalanya, apabila berasa yakin, mereka mungkin akan melepaskan pegangan tersebut dan berdiri tanpa sokongan.

Bilakah anak mula berjalan?

Apabila si kecil mula melepaskan sebarang pegangan, anda boleh mencuba untuk membantunya berjalan dengan memegang tangannya.

Pasti anak anda akan cuba untuk memulakan langkah untuk berjalan.

9 bulan hingga setahun

Ketika berusia 9 hingga 10 bulan, si kecil akan mula belajar untuk membengkokkan lututnya dan mengetahui cara untuk duduk selepas berdiri.

Haaa… Ini bukan 1 perkara yang mudah untuk bayi, okay?

Kebiasaannya, pada usia 11 bulan, anak anda mungkin sudah mempunyai kemahiran untuk berdiri sendiri, membongkok dan mencangkung.

 Dia akan mula berjalan sambil memegang tangan anda.

 Namun percayalah, dalam tempoh beberapa minggu, si kecil boleh melakukannya tanpa sebarang bantuan!

Walau bagaimanapun, ada sesetengah bayi masih berjalan berpaut untuk mendapatkan sokongan, jangan risau, ia adalah normal.

Ada juga bayi yang tidak berjalan sehingga mereka berusia 17 atau 18 bulan.

Biarkan anak mula berjalan secara semula jadi

Memang rasa teruja untuk melihat si kecil berjalan tetapi sebaiknya, biarkan ia berlaku secara semula jadi.

 Jangan anda memaksa mereka untuk berjalan semata-mata kerana melihat bayi lain seusia mereka sudah boleh berjalan.

Tahap perkembangan setiap bayi adalah berbeza, jadi bersabar ya wahai ibu bapa sekalian.

Biarkan si kecil untuk melalui proses meniarap, merangkak, berpaut sebelum mula bergerak dan berjalan bebas tanpa bantuan.

Hello Health
Group
 tidak menyediakan nasihat perubatan, diagnosis, atau rawatan.


11 Jenis Minyak Masak Yang Anda Perlu Tahu, Mana Satu Yang TERBAIK Untuk Memasak?

Minyak masak terdiri daripada minyak sayur-sayuran boleh dimakan daripada buah-buah zaitun, kacang tanah, dan safflowers. Itu hanya antara beberapa nama daripada kebanyakan tumbuh-tumbuhan yang digunakan.

Minyak masak selalunya adalah cecair pada suhu bilik, minyak masak kadang-kadang ditambah semasa penyediaan makanan diproses.

Ia juga digunakan untuk menggoreng makanan dan membuat sos (
dressing
) salad. Ini menunjukkan bahawa minyak adalah asas untuk kebanyakan resepi kegemaran dan memainkan peranan utama dalam pelbagai teknik memasak.

Walaupun banyak resepi menentukan jenis minyak mana yang digunakan, namun ada sesetengahnya tidak. Dan percayalah atau tidak, anda sebenarnya boleh mendapatkan hidangan yang hebat dengan bereksperimen atau mencuba sesuatu yang lain.

Jenis-Jenis Minyak Masak

Minyak yang sihat adalah bahagian penting dalam setiap diet. Terdapat banyak jenis minyak untuk dipilih, jadi yang manakah terbaik untuk memasak, pemakanan (nutrisi), dan manfaat kesihatan?

Lemak diet memainkan peranan penting dalam badan. Lemak dalam makanan membantu tubuh menyerap vitamin A, D, E, dan K. Ia juga penting untuk fungsi otak dan saraf.

Dietary Guidelines for Americans
 2015-2020 mencadangkan mengesyorkan menambah minyak masak yang sihat untuk diet untuk membantu menyokong berat badan yang sihat dan mengurangkan risiko penyakit jantung.

Terdapat banyak minyak yang berbeza untuk dipilih, seperti zaitun, kelapa, canola, dan minyak sayuran. Setiap minyak ini mempunyai ciri-ciri yang berbeza.

#1. Minyak zaitun ekstra dara

Minyak zaitun
 ekstra dara (EVOO) berasal dari buah zaitun dan mengandungi kebanyakan lemak mono tak tepu. “Ekstra dara” bermakna ia adalah minyak yang tidak ditapis dalam keadaan semula jadi, tidak dirawat dengan bahan kimia atau dipanaskan.

EVOO mempunyai rasa yang kaya, tersendiri dan titik asap 375 darjah Fahrenheit. Walaupun anda boleh memasak dengannya di atas dapur, minyak lain boleh menjadi pilihan yang lebih baik untuk menggoreng atau memasak pada suhu tinggi.

Minyak masak ini mengandungi kuantiti tertinggi asid lemak mono tak tepu yang melindungi kesihatan sebarang minyak, bersama dengan vitamin A, D, E, K dan beta karoten. Ia kaya dengan polyphenols, sejenis antioksidan.

Beberapa kajian mendapati bahawa sebatian dalam EVOO mempunyai ciri-ciri antikanser. Minyak zaitun yang ditapis adalah kualiti yang lebih rendah dan kehilangan beberapa antioksida dan nutrien lain dalam pemprosesan, jadi kekal dengan EVOO.

Minyak ini sangat bagus untuk bawang putih dan sayuran lain yang dipanaskan pada suhu rendah, dan ia membuatkan minyak dan cuka lazat untuk salad.

#2. Minyak kelapa

Sebahagian penting daripada masakan tropikal, minyak kelapa diekstrak daripada isi kelapa. Anda boleh membeli minyak kelapa dara yang tidak ditapis atau minyak kelapa ditapis untuk rasa yang lebih neutral.

Titik asapnya adalah 350 (tidak ditapis) dan 450 (ditapis) darjah Fahrenheit. Kajian mendapati bahawa, walaupun mengandungi 92 peratus lemak tepu, minyak ini mempunyai ciri-ciri kesihatan yang sangat baik.

Sebagai permulaan, ia meningkatkan kolesterol “baik” HDL tubuh, dan kaya dengan asid laurik – asid lemak rantaian panjang jangka panjang yang menentang organisma berbahaya, meningkatkan metabolisme, dan melindungi kesihatan otak.

Minyak kelapa mengandungi asid lemak rantaian sederhana (MCFAs), yang menjadikannya mudah dicerna berbanding jenis minyak lain. Sebaliknya, minyak kelapa meningkatkan kolesterol “buruk” LDL lebih daripada minyak tak tepu tetapi kurang daripada mentega.

#3. Minyak avokado

Minyak avokado adalah lemak mono tak tepu yang diekstrak dari buah pokok avokado. Ia mempunyai rasa yang lembut dan halus dan titik asap 520 darjah Fahrenheit.

Kajian mendedahkan bahawa minyak avokado dapat membantu mencegah diabetes dan obesiti. Penyelidikan baru-baru ini juga mendapati bahawa menambahkannya kepada makanan boleh meningkatkan penyerapan antioksidan yang dipanggil karotenoid dalam makanan.

Diet rendah karbohidrat FODMAP, yang membantu mengurangkan simptom sindrom usus besar (IBS), menggunakan minyak avokado yang meluas.

Oleh sebab titik asap yang sangat tinggi, ia adalah baik untuk memasak dan menggoreng panas yang paling tinggi tetapi juga boleh digunakan sejuk.

#4. Minyak flaxseed

Minyak ini berasal dari benih tumbuhan flax. Ia adalah minyak yang meneutralkan dengan titik asap hanya 225 darjah Fahrenheit, yang bermaksud anda tidak boleh menggunakannya untuk memasak pada suhu tinggi.

Minyak ini mengandungi omega-3 alpha-linolenic acid (ALA) tertinggi semua minyak, ditambah beberapa serat dan kalium. Kajian telah menunjukkan omega-3 dalam minyak ini dikaitkan dengan hampir 10% risiko yang lebih rendah untuk serangan jantung yang membawa maut.

Ia digunakan pada suhu bilik dalam resepi untuk dip dan
dressing
. Tambah satu sudu teh kepada smoothie buah untuk meningkatkan nutrisi anda tanpa mengubah rasa. Ramai orang mengambil minyak flaxseed sebagai suplemen.

#5. Minyak bijan

Dibuat dari biji bijan, minyak ini mempunyai jumlah lemak poli tak tepu dan mono tak yang sama. Ia mempunyai titik asap 350 (tidak ditapis) atau 450 (ditapis) darjah Fahrenheit.

Minyak bijan mempunyai keupayaan antioksidan yang sangat tinggi, yang bermakna ia bagus untuk memerangi radikal bebas. Walaupun ia mempunyai sifat anti radang, ia juga mengandungi omega-6 yang lebih tinggi daripada beberapa minyak lain, jadi gunakannya secara sederhana.

#6. Minyak walnut

Diestrak dari walnut, minyak ini mempunyai rasa yang kaya. Titik asapnya ialah 320 darjah Fahrenheit.

Ia tinggi dalam asid lemak ALA dan mempunyai antioksidan yang dipanggil asid ellagic, yang mana kajian mengesyorkan mungkin satu nutrien penting dalam memerangi kanser.

Minyak walnut mengandungi sumber nutrien penting, termasuk vitamin B, vitamin E, selenium, zat besi, dan kalsium yang dapat membantu menstabilkan kadar hormon.

#7. Minyak biji anggur

Minyak biji anggur organik adalah minyak masak sihat yang berasal daripada anggur. Ia tinggi vitamin E dan antioksidan dan diketahui menghalang organisma berbahaya.

Kajian telah menemui pengambilan minyak biji anggur yang mengurangkan kemerahan sistemik, dan juga meningkatkan daya tahan insulin dalam tubuh.

Pastikan memilih yang ditekan sejuk atau perah asak (expeller-pressed) kerana pilihan lain melibatkan pemprosesan kimia yang memperkenalkan hidrokarbon polyalomatik berbahaya ke dalam minyak.

Jangan keliru dengan minyak rapeseed, sejenis minyak yang berasal dari tumbuhan lain, tetapi bukan pilihan yang sihat.

Minyak ini mempunyai titik asap sebanyak 390 hingga 420 darjah, jadi anda boleh menggunakannya untuk memasak dan lain-lain masakan bersuhu tinggi. Tetapi ia juga berfungsi dengan baik dalam resepi sos (
dressing
) salad buatan sendiri.

#8. Minyak soya

Kebanyakan minyak soya dibuat daripada kacang soya yang diubahsuai secara genetik (GMO). Minyak kacang soya GMO meluas dalam makanan dibungkus, yang mana satu lagi sebab mengapa perlu mengelakkannya.

Minyak kacang soya juga mengganggu metabolisme anda. Satu kajian baru-baru ini menunjukkan bahawa, dibandingkan dengan minyak kelapa dan gula, minyak kacang soya menyebabkan lebih banyak obesiti dan kencing manis pada tikus.

#9. Minyak jagung

Lebih separuh daripada minyak jagung adalah lemak poli tak tepu, dan ia juga mengandungi kadar lemak omega-6 yang tinggi.

Kebanyakan minyak jagung diekstrak dengan heksana, pelarut kimia toksik yang mungkin berakhir pada produk akhir. Paling tidak, paling banyak minyak jagung berasal dari jagung yang diubahsuai secara genetik, yang harus anda hindari sama sekali.

#10. Minyak kanola

Walaupun ia poli tak tepu, kebanyakan minyak kanola diubahsuai secara genetik. Tidak hanya itu, kanola diproses dan diekstrak dengan heksana, yang boleh mencemari minyak goreng.

Suhu tinggi yang digunakan semasa pemprosesan, yang berubah menjadi lemak poli tak tepu atau menjadi lemak trans berbahaya.

Satu kajian mendapati bahawa 0.5 hingga 4 peratus dalam minyak kacang soya dan minyak kanola yang dijual telah berubah menjadi lemak trans.

#11. Minyak masak sayuran

Pengilang membuat minyak sayuran dari
oilseeds
, kekacang, atau isi buah-buahan. Minyak sayuran mengandungi tahap tertinggi lemak tak tepu berbanding dengan minyak zaitun, kelapa, dan kanola.

Minyak sayur separuh hidrogenasi mengandungi lemak trans. Lemak trans adalah asid lemak tak tepu dengan struktur kimia yang berbeza.

Ujian klinikal secara konsisten melaporkan kesan buruk lemak trans pada faktor risiko penyakit kardiovaskular. Lemak trans dalam pelbagai makanan diproses seperti marjerin, barangan bakar, dan makanan yang digoreng.

Apabila memasak menggunakan minyak sayuran, sama seperti minyak kanola, minyak sayuran tidak stabil pada suhu tinggi.

Minyak sayur mempunyai tahap antioksidan yang rendah dan boleh mengeluarkan sebatian yang berpotensi berbahaya apabila dipanaskan. Penyelidik telah menghubungkan sebatian ini dengan pelbagai bentuk kanser, penyakit Alzheimer, dan penyakit Parkinson.

Kepentingan Menggunakan Minyak Masak Yang Sihat

Tubuh memerlukan tiga jenis makronutrien iaitu protein, karbohidrat, dan lemak. Minyak masak, yang merupakan lemak cair, adalah sumber asid lemak yang sesuai untuk pembinaan blok lemak.

Ia membantu penyerapan vitamin, penyimpanan tenaga, dan mengawal keradangan. Seseorang memerlukan keseimbangan asid lemak penting dalam diet.

Asid alpha-linolenik (ALA), asid lemak omega-3, dan asid linolenik, asid lemak omega-6, hanya boleh didapati daripada makanan, termasuk minyak masak.

Sebaiknya, anda perlu mengambil satu omega-3 untuk setiap dua omega-6, tetapi kebanyakan orang mendapat kira-kira 16 kali lebih banyak omega-6 daripada omega-3.

Apabila memilih minyak masak, ketahui titik asapnya, yang biasanya berkisar antara 225 hingga 510 darjah Fahrenheit. Apabila minyak terlalu panas, rasa dan nilai pemakanannya berubah.

Jika ia mula membakar (hangus), ia membebaskan radikal bebas ke dalam makanan dan sebatian toksik ke udara di dapur anda.

Sentiasa cari minyak bebas organik dan bebas daripada lemak, lemak “sebahagian hidrogenasi” (trans). Banyak minyak masak yang konvensional diekstrak dari tumbuhan dengan bahan kimia perindustrian seperti heksana.

Minyak yang ditekan sejuk, diekstrak secara mekanikal dari tumbuhan atau benih menggunakan tekanan, biasanya lebih sihat. Beberapa minyak ditapis supaya ia dapat menahan panas, tetapi penambahbaikan akan mengurangkan nilai nutrisi.

Bagaimana Pula Dengan Minyak Masak Sawit?

Penggunaan minyak kelapa sawit dipercayai telah wujud sejak 3000 tahun sebelum masihi malah ahli arkeologi menemui kesan minyak kelapa sawit pada pemakaman di Mesir.

Perdagangan minyak kelapa sawit telah berlangsung selama beribu-ribu tahun dan orang Mesir dipercayai memperkenalkannya kepada pedagang Arab.

Budaya mengekstrak minyak dari kelapa sawit berasal daripada Afrika dan ia dianggap sebagai salah satu komoditi yang paling awal diperdagangkan.

Perdagangan minyak sawit terkesan dengan revolusi Perindustrian British, yang memperluas penggunaan minyak ini ke pasaran antarabangsa.

Setelah itu, minyak sawit menjadi bahan mentah untuk pelbagai aktiviti pengeluaran dan pengilangan dan juga digunakan sebagai asas untuk pembuatan lilin dan pelincir di seluruh Eropah.

Penggunaan minyak kelapa sawit ini menarik perhatian pelaburan dalam pengekstrakan minyak yang mempunyai permintaan tinggi dalam pelbagai industri. Sejak itu, penanaman kelapa sawit secara besar-besaran bermula di Afrika dan Asia.

Walaupun bebas daripada lemak trans, pengambilan satu sudu minyak kelapa sawit setiap hari sebagai makanan tambahan mungkin patut diperdebatkan manfaatnya.

Adakah Minyak Masak Ini Sebenarnya Memberi Manfaat Kesihatan Atau Tidak?

Minyak kelapa sawit yang terdiri daripada 50% lemak tepu, mempunyai komposisi asid lemak lebih baik daripada minyak kelapa, yang lebih daripada 85% tepu.

Secara umumnya, semakin tinggi kandungan lemak tepu, semakin padat lemak pada suhu bilik. Minyak sawit separa pejal pada suhu bilik tetapi boleh diproses menjadi minyak masak cair.

Lemak yang paling tidak sihat adalah lemak trans, yang kini diharamkan. Dihasilkan secara buatan melalui proses hidrogenasi, lemak trans bukan sahaja meningkatkan tahap LDL dan trigliserida, tetapi juga mengurangkan kolesterol HDL yang baik.

Minyak separa dihidrogenasi yang banyak digunakan dalam makanan siap masak dan snek merupakan sumber utama minyak trans.

Oleh itu, minyak kelapa sawit menjadi alternatif yang paling selamat, ia kurang tepu berbanding mentega dan tidak mengandungi lemak trans.

Jelasnya, minyak sawit merupakan pilihan lebih sihat berbanding mentega. Tetapi, minyak sayuran lain yang berbentuk cecair pada suhu bilik seperti minyak zaitun dan minyak canola tetap pilihan yang lebih sihat.

Manfaat Kesihatan Minyak Masak Sawit

Minyak sawit telah dikaitkan dengan beberapa manfaat kesihatan, termasuk melindungi fungsi otak, mengurangkan faktor risiko penyakit jantung dan meningkatkan vitamin A.

#1. Kesihatan otak

Minyak sawit adalah sumber tocotrienol yang sangat baik, sejenis vitamin E dengan sifat antioksidan yang kuat yang dapat menyokong kesihatan otak.

Kajian haiwan dan manusia menunjukkan bahawa tocotrienol dalam minyak kelapa sawit boleh membantu melindungi lemak poli tak tepu di otak, perkembangan demensia yang perlahan, mengurangkan risiko strok dan mencegah pertumbuhan luka otak.

Dalam kajian selama dua tahun dengan 121 orang yang mengalami lesi otak, kumpulan yang mengambil tocotrienols kelapa sawit dua kali sehari kekal stabil, manakala kumpulan yang menerima plasebo mengalami pertumbuhan luka.

#2. Kesihatan jantung

Minyak sawit telah dikreditkan dengan memberikan perlindungan terhadap penyakit jantung.

Walaupun beberapa keputusan kajian telah bercampur, minyak ini secara amnya nampaknya mempunyai kesan yang berfaedah kepada faktor risiko penyakit jantung, termasuk menurunkan kolesterol LDL “buruk” dan meningkatkan kolesterol HDL “baik”.

Analisis besar 51 kajian mendapati bahawa jumlah dan kolesterol LDL adalah lebih rendah pada orang-orang yang mengikuti diet kaya minyak kelapa sawit daripada mereka yang memakan diet yang tinggi dalam lemak trans atau asid myristic dan lauric.

Satu kajian selama tiga bulan baru-baru ini melihat kesan menurunkan kolesterol minyak sawit yang terbuat dari hibrida Elaeis guineensis dan pokok Elaeis oleifera.

Dalam kajian ini, orang menggunakan sama ada 25 ml (2 sudu besar) minyak zaitun atau minyak sawit hibrid setiap hari.

Berdasarkan penurunan kolesterol LDL sebanyak 15% dalam kedua-dua kumpulan, para penyelidik mencadangkan minyak kelapa sawit ini boleh dipanggil “bersamaan dengan minyak zaitun”.

Walau bagaimanapun, penting untuk diperhatikan bahawa peningkatan atau pengurangan tahap kolesterol LDL sahaja tidak dapat meramalkan risiko penyakit jantung. Terdapat banyak faktor lain yang terlibat.

Bagaimanapun, kajian terkawal pada tahun 1995 menunjukkan bahawa minyak kelapa sawit dapat membantu memperlambat perkembangan penyakit pada penderita penyakit jantung.

Dalam kajian selama 18 bulan ini, tujuh daripada 25 orang yang dirawat dengan minyak menunjukkan peningkatan dan 16 kekal stabil. Sebaliknya, 10 dari 25 orang di dalam kumpulan plasebo mengalami perkembangan penyakit, dan tiada yang menunjukkan peningkatan

#3. Status Vitamin A yang bertambah baik

Minyak sawit boleh membantu memperbaiki status vitamin A pada orang yang kekurangan atau berisiko kekurangan.

Kajian dalam kalangan wanita hamil di negara-negara membangun menunjukkan bahawa pengambilan minyak sawit merah meningkatkan kadar vitamin A dalam darah mereka, dan juga dalam bayi mereka yang menyusu.

Satu kajian mendapati bahawa orang dengan fibrosis sista, yang mengalami kesukaran menyerap vitamin larut lemak, mengalami peningkatan tahap vitamin A darah selepas mengambil dua hingga tiga sudu makan minyak sawit merah setiap hari selama lapan minggu.

Minyak kelapa sawit juga telah ditunjukkan untuk membantu meningkatkan tahap vitamin A pada orang dewasa dan kanak-kanak.

Sebenarnya, sebuah kajian dari India melaporkan bahawa kanak-kanak prasekolah yang mengambil 5 ml (1 sudu teh) sehari mempunyai tahap vitamin A yang lebih tinggi daripada kanak-kanak yang menerima makanan tambahan vitamin A.

Baca juga:

Minyak Zaitun

Minyak Ikan, Kelebihannya untuk Kesihatan

4 Manfaat Minyak Pudina untuk Rambut yang Sihat


Tips untuk Ibu Berkerjaya: Bekerja semasa Hamil

Kebanyakan wanita mampu untuk bekerja semasa hamil. Walau bagaimanapun, kehamilan kadangkala memberikan cabaran-cabaran yang tertentu di tempat kerja. Antaranya:

Melegakan alahan mengandung
 (morning sickness)

Loya dan muntah, dikenali sebagai
morning sickness,
boleh berlaku bila-bila masa sahaja. Untuk memberi keselesaan kepada anda semasa bekerja, adalah bagus untuk anda menjauhi perkara yang boleh mencetuskan masalah ini dan membawa bekalan snek kegemaran anda ke tempat kerja. Teh halia juga boleh menjadi penyelamat.

Tangani keletihan

Letih boleh menjadi tanda anemia kekurangan zat besi. Beberapa perubahan pada pemakanan anda mungkin boleh membantu seperti mengambil daging merah, daging ayam, makanan laut, sayuran berdaun hijau, bijirin mengandungi zat besi, dan kekacang. Agak sukar untuk tidur sebentar semasa waktu bekerja. Tetapi anda masih boleh bangun dan bergerak di kawasan sekeliling buat seketika. Ini akan membantu mengembalikan tenaga anda. Amat penting juga untuk ibu hamil kekal hidrasi. Sentiasa membawa sebotol air di sisi anda dan minum sepanjang hari. Selepas hari bekerja yang panjang, menyambung melakukan kerja rumah adalah sangat memberi tekanan. Anda boleh mengambil kira berbelanja secara atas talian dan mengupah seseorang untuk membantu anda membersihkan rumah. Bersenam dan masuk tidur awal boleh meningkatkan semula tenaga anda. Apabila anda tidur, cuba untuk berbaring mengiring ke sebelah kiri untuk memaksimakan pengaliran darah kepada bayi anda dan mengurangkan bengkak. Masih berasa tidak selesa? Letak bantal antara kedua kaki anda dan juga di bawah perut.

Kawal tekanan anda

Buat senarai perkara yang perlu anda lakukan seharian dan susun tugasan anda mengikut keutamaan. Fikirkan jika ada tugasan yang boleh anda serahkan kepada orang lain atau tidak perlu melakukannya langsung. Sila bercakap dengan ahli keluarga anda atau orang yang anda percayai tentang perkara yang merisaukan anda. Latih diri melakukan teknik menenangkan diri seperti bernafas dengan perlahan atau bayangkan anda berada di tempat yang tenang. Anda juga boleh mencuba kelas yoga, tetapi ingat, anda perlu membuat pemeriksaan dengan doktor anda terlebih dahulu, untuk memastikan semua selamat.

Memastikan keselamatan di tempat kerja

Beberapa keadaan semasa bekerja adalah tidak selamat untuk seorang wanita hamil. Beberapa perkara boleh meningkatkan risiko komplikasi kandungan anda, seperti:

Pendedahan kepada toksik kimia

Berdiri lama

Bunyi bising melampau

Mengangkat benda berat, memanjat

Getaran berat, seperti dari mesin yang besar

Suhu yang melampau

Jika keadaan pekerjaan anda merisaukan anda, berbincanglah dengan doktor. Doktor boleh membantu memutuskan jika anda perlu melakukan sebarang langkah berjaga-jaga atau mengubahsuai cara kerja anda sepanjang tempoh kehamilan. Jika tiada yang mampu anda lakukan tentang keadaan pekerjaan anda, mungkin anda perlu mempertimbangkan untuk berhenti kerja demi kesejahteraan bayi anda.


Tidur Tak Pakai 'Bra' Selesa, Tapi Betul Ke Tabiat Ini Elak Dapat Barah Payudara?

Eiii…tak naklah tidur pakai bra sebab orang kata nanti boleh dapat kanser payudara. Tetapi betul ke coli penyumbang kepada masalah kanser itu atau sekadar mitos?

Tidur pakai bra tiada masalah

Pastinya ramai pernah mendengar mengenai kononnya tidur pakai bra boleh menyebabkan berlakunya kanser payudara, bukan?

Namun yang menjadi persoalan kini adakah ia benar atau sekadar rekaan semata-mata?

Dalam perkongsian di laman Twitter Dr Amalina, Pakar Pelatih Bedah di Bahagian Surgikal dan Trauma di Imperial College Healthcare NHS Trust di bawah seliaan The Royal College of Surgeons of England, beliau menyangkal semua dakwaan itu.

Menurut beliau,
 pemakaian coli sewaktu tidur
 mahupun memakai bra yang berdawai tidak akan menyumbang kepada masalah kanser payudara seperti yang dipercayai kebanyakan individu.

“Sesetengah individu mungkin perlu tidur pakai bra pada waktu malam untuk sokongan atau kerana nasihat doktor. Jika anda perlu memakainya, pastikan
 bra yang dipakai adalah saiz yang betul
 dan tidak terlalu ketat,” ujar Dr Amalina.

Dalam perkongsian tersebut, Dr Amalina turut menyatakan tidak menjadi kesalahan untuk tidur pakai bra seandainya ia mendatangkan keselesaan kepada individu dan tidak menyebabkan sebarang kemudaratan.

Tidur pakai bra atau tidak?

Jadi mana yang elok, pakai bra ataupun tidak? Ada juga yang mengatakan memakai coli semasa tidur boleh mengelakkan payudara daripada menjadi kendur, betul ke?

Bagi Profesor Bersekutu Pembedahan dan Pengarah
Breast Cancer Surgery Multidisciplinary Fellowship
di
 NYU Langone Medical Center,
 Dr Amber Guth, tiada sebarang bukti kukuh yang boleh mengaitkan pemakaian coli dengan sebarang manfaat atau risiko bahaya kepada kesihatan payudara.

Beliau turut menjelaskan,
payudara seseorang wanita
itu boleh mengendur disebabkan beberapa faktor seperti kehamilan dan penyusuan bayi.

Faktor seperti peningkatan usia dan graviti juga boleh menyebabkan payudara menjadi kendur.

Manfaat tidur tanpa bra

Jika pakai bra dianggap membantu mengekalkan bentuk payudara, apa pula manfaat jika anda memilih untuk tidak memakainya?

Seperti yang dikatakan, mungkin tidak terdapat sebarang manfaat yang dapat dibuktikan secara saintifik. Namun terdapat beberapa kebaikan yang boleh diperolehi apabila anda tidak memakai bra ketika tidur.

 Mengurangkan peluh

Pemakaian coli ketika tidur, khususnya apabila suhu bilik meningkat pada waktu malam boleh menyebabkan bahagian payudara anda berpeluh.

Malahan terdapat sesetengah jenis bra yang diperbuat daripada bahan sintetik dan boleh menyebabkan bahagian sekitar payudara
mengalami peluh yang berlebihan
.

Apabila anda mengalami peluh secara berlebihan, ia boleh menyebabkan tidur anda terganggu dan anda akan kerap terjaga pada waktu malam.

Menurut Penulis buku
Sleep Smarter,
Shawn Stevenson, tidur tanpa memakai pakaian boleh
membantu menurunkan suhu badan.

Secara asasnya, suhu badan anda akan berkurangan atau seimbang sekiranya anda tidur dengan membuka baju atau tidur tanpa memakai coli.

Jadi mungkin anda boleh mempertimbangkan untuk tidak memakainya ketika waktu tidur malam nanti.

 Meningkatkan kualiti tidur

Kebanyakan reka bentuk bra, sama ada berdawai atau tidak
, dicipta untuk memenuhi keperluan aktiviti harian yang aktif. Namun tidak pada waktu berehat atau tidur.

Malahan ada coli yang ketat sehingga
membuatkan anda berasa sesak nafas
 dan menjadi tidak selesa sewaktu tidur. Ketidakselesaan itu boleh mengakibatkan anda mengalami masalah tidur atau gangguan berkaitan tidur yang lain.

Kesannya?

Anda tidak akan mendapat
masa tidur yang berkualiti
 dan badan anda tidak akan dapat berehat dengan sebaiknya.

Maka tidur tanpa memakai coli pastinya jalan penyelesaian terbaik bagi memberikan keselesaan ketika tidur.

 Mengurangkan risiko jangkitan kulit

Seharian memakai coli akan mengganggu peredaran udara pada liang kulit yang dilindungi. Apabila anda sentiasa memakai bra, kulit akan mengalami kesukaran untuk menyerap udara.

Keadaan ini sekali gus akan mewujudkan persekitaran lembap yang kondusif sehingga menyebabkan risiko untuk berlakunya pembiakan bakteria yang berbahaya.

Sudah tentu kewujudan bakteria boleh menyebabkan kerengsaan pada kulit sehingga menimbulkan kegatalan.

 Mengurangkan risiko penyumbatan limfa

Bentuk coli yang terlalu ketat boleh menyebabkan tekanan yang berlebihan pada payudara anda. Sekiranya anda memakai bra seperti ini ketika tidur, anda cenderung menyebabkan penyumbatan limfatik.

Penyumbatan ini berlaku disebabkan oleh pembentukan cecair dalam nodus limfa axillary yang terletak pada bahagian ketiak.

 Kelenjar-kelenjar ini berfungsi untuk melawan jangkitan badan, kemasukan bahan-bahan asing yang berbahaya dan sel-sel kanser.

Malahan dikatakan tidur tanpa coli akan dapat mengelakkan
gangguan pada fungsi-fungsi organ badan penting berkaitan kelenjar limfa
 seperti hati.

Mengikut keselesaan

Apa yang boleh disimpulkan, tidur pakai bra tidak akan
menyebabkan sebarang risiko kanser payudara
. Ia hanyalah sekadar mitos yang menjadi kepercayaan semata-mata.

Sama ada anda ingin memakai coli ketika tidur atau tidak, ia adalah bergantung kepada keselesaan anda. Cuma elakkan daripada memilih coli yang terlalu ketat, okay?


Penjagaan Bayi Minggu ke-3

Perkembangan & Pelakuan

Perkembangan bayi anda.

Bayi anda kini berusia 3 minggu. Pada masa ini, bayi anda boleh melihat dan mengesan objek pada jarak dalam 20-35 cm. Ini ialah jarak antara mata bayi anda dan anda apabila anda menyusukan bayi. Malah, kanak-kanak di usia ini cenderung untuk menyatakan minat dengan wajah bukannya objek lain. Anda boleh menggalakkan mereka berlatih memberi tumpuan dengan melihat terus ke arah bayi apabila menyusu.

 Pada masa yang sama, menggerakkan kepala anda perlahan-lahan dari sisi ke sisi dan lihat sama ada matanya sedang memerhatikan anda atau tidak. Ini membantu senaman otot dan kemahiran pengesanan mata untuk kanak-kanak. Berkomunikasi melalui hubungan mata juga membantu meningkatkan keselarasan dan keibuan. Pada usia 3 minggu, bayi anda boleh bergerak fleksibel dengan kedua-dua tangan dan kaki.

Sokongan untuk bayi anda.

Satu-satunya cara bayi anda tahu untuk berkomunikasi dengan orang lain adalah menangis manakala anda boleh berhubung dengan mereka melalui suara dan sentuhan anda. Mereka kini dapat mengenali suara anda dan memilihnya antara lain.

Bayi anda mungkin suka diadakan, diusap, mencium, mengusap, mengurut, dan didukung. Mereka juga boleh membuat bunyi “ah” apabila mereka mendengar suara anda atau melihat muka anda, dan mereka akan bersemangat untuk mencari anda dalam khalayak ramai.

Kesihatan & Keselamatan

Apa yang patut saya bincangkan dengan doktor?

Biasanya, anda tidak perlu membawa bayi berjumpa doktor jika mereka berkembang secara normal.

Walau bagaimanapun, anda perlu memerhatikan bayi anda untuk apa-apa tanda masalah yang serius. Anda perlu:

Pantau pengeluaran air kencing atau bilangan buang air besar supaya anda boleh mengesan sebarang masalah kesihatan bayi anda;

Sekiranya terdapat sebarang isu pembekuan darah, doktor anda mungkin mencadangkan suntikan vitamin K untuk meningkatkan pembekuan darah.

Apakah yang patut saya tahu?

Sebagai seorang ibu, adalah penting untuk mengetahui tanda-tanda sindrom kematian mengejut bayi (SIDS) dan bagaimana untuk mengelakkannya. Sindrom kematian bayi mendadak merujuk apabila bayi mati tiba-tiba semasa tidur. Bayi berusia bawah 1 tahun lebih cenderung berisiko untuk keadaan yang serius ini. berita baiknya adalah walaupun penyakit ini adalah punca utama kematian antara bayi antara 1 bulan dan 1 tahun,, ia masih jarang berlaku. Tiada sebab sebenar untuk penyakit ini, anda boleh melindungi bayi anda dengan memahami faktor-faktor risiko ini:

Ibu bapa atau penjaga yang merokok;

Tidur muka telungkup pada tilam;

Dilahirkan pra-matang

Berat lahir yang rendah;

Tidur di atas permukaan yang terlalu lembut;

Terlalu panas semasa tidur.

Untuk mengelakkan risiko SIDS pada bayi, anda perlu melakukan perkara berikut:

Sentiasa letakkan bayi anda tidur di atas katilnya. Kajian menunjukkan bahawa kes-kes sindrom kematian bayi secara tiba-tiba telah menurun 50 peratus daripada tidurkan bayi di belakang mereka. Malah meletakkan bayi anda tidur di sisi tidak digalakkan. Kosongkan buaian atau buaian mana-mana bantal, mainan lembut, dan bumper, yang secara tidak sengaja boleh menutup mulut bayi anda dan menjejaskan pernafasan mereka. Pastikan kepala bayi anda tidak bertutup. Pastikan bilik sejuk sekitar 24 darjah Celsius.

Jangan memakai pakaian berlebihan kepada bayi anda pada waktu tidur. Sesetengah pakar menasihatkan tidur dengan bayi anda di tempat tidur yang sama semasa bulan-bulan terawal di atas katil yang lembut. Orang lain percaya bahawa berkongsi tempat tidur membolehkan ibu bapa bertindak balas dengan lebih pantas terhadap perubahan pernafasan atau pergerakan bayi mereka. Jika anda tidur bersama, pastikan tilam kukuh. Bayi anda perlu tidur dengani belakangnya walaupun di atas katil anda.

Jangan sesekali merokok sekitar bayi dan jauhkan mereka daripada mereka yang merokok. Ada kemungkinan bahawa menyusukan bayi anda dan memberi mereka rasa hangat semasa tidur boleh menurunkan risiko penyakit ini, tetapi lebih banyak penyelidikan diperlukan untuk mengesahkan perkara ini.

Kerisauan saya

Apa yang saya risaukan?

Pada minggu-minggu pertama kehidupan, anda mungkin merasa agak tertekan kerana bayi anda sentiasa menangis. Tetapi menangis adalah kaedah utama mereka komunikasi dengan anda sekarang. Daripada berputus asa atau berasa tertekan, anda perlu cuba mengetahui mengapa bayi anda menangis dan kemudian menyelesaikannya. Walau bagaimanapun, jika mereka menangis lebih daripada tiga jam sehari dan berlaku selama tiga minggu, mereka mungkin mempunyai kolik (kembung). Kolik adalah tangisan berpanjangan yang tergopoh-gapah dalam masa sama bayi sihat dan cukup makan.

Kebanyakan bayi tidak boleh ditenangkan, mereka boleh menggenggam tangan dan mengangkat kaki mereka ke atas. Mereka juga terkentut. “Kekembungan” datang pada bila-bila masa sepanjang hari, sering tiba-tiba pada waktu petang.

Tetapi berita baiknya adalah bahawa kolik tidak berlaku dalam tempoh yang lama. 60% bayi akan menghilangkan keadaan ini dalam tempoh tiga bulan, dan 90% akan menjadi lebih baik apabila mereka mencapai usia empat bulan.

Tanya doktor anda jika merasakan apa-apa tanda yang tidak normal atau jika anda mempunyai sebarang soalan. Doktor akan memberikan penyelesaian dna panduan terbaik untk bayi anda.

Tahniah! Anda telah melalui minggu ke-3. Kami tidak sabar untuk menunjukkan kepada anda bagaimana perkembangan bayi anda pada minggu ke-4.


Tisu Basah Di Pasaran Punca Ruam Pada Si Manja? Mama, Jom Buat Tisu DIY!

Tisu basah
baby
 merupakan antara
item wajib
 ada bagi kebanyakan
ibu bapa
 pada masa kini. Ia biasanya menjadi pilihan apabila di luar rumah. Tetapi selamat ke untuk menggunakan tisu ini pada bahagian tubuh seperti muka bayi?

Untuk mengetahui jawapannya, teruskan membaca perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Tisu basah
baby

Tisu bayi adalah tisu lembap yang direka untuk
membersihkan kulit bayi
 dengan berkesan semasa
menukar lampin.

Biasanya tisu ini akan menggunakan bahan sensitif untuk mengelakkan kerengsaan pada kulit si manja dan sekurang-kurangnya mengandungi satu bahan pelembap dan menenangkan.

Disebabkan itulah, tisu basah bayi ini sesuai digunakan untuk membersihkan
bahagian sulit si kecil
 terutamanya selepas kencing dan berak.

Bahan dalam tisu basah
baby

Tisu lembap ini biasanya menggabungkan air, minyak, pembersih dan pengawet.

Terdapat juga tisu yang mempunyai formula lebih ringkas, contohnya hanya menggunakan air dan pengawet ringan. Sesetengah tisu basah juga mungkin mempunyai formulasi lebih kompleks yang menggunakan pelbagai jenis minyak, agen pembersih dan pengawet.

Anda akan menggunakan tisu ini beberapa kali sehari, jadi amat penting untuk memberi perhatian terhadap bahan yang digunakan.

Berikut adalah bahan yang paling biasa digunakan dalam tisu bayi:

Air, bahan utama dalam tisu basah bayi

Tidak menghairankan, kebanyakan tisu bayi mengandungi sekurang-kurangnya 95% air – biasanya ditapis, ditulenkan atau disuling.

Minyak dan pelembap

Minyak membantu menanggalkan kotoran pada bahagian sulit si kecil, mengelakkan tisu mudah kering dan
memberikan pelembap
 nipis untuk kulit.

Antara jenis minyak yang sering digunakan adalah
minyak zaitun
, minyak sayuran,
minyak kelapa
, minyak kastor atau minyak bijian seperti daripada bunga matahari, tomato atau kranberi.

Bahan pembersih dalam tisu basah
baby

Dalam kebanyakan tisu lembap, bahan ini adalah seperti setitik sabun dan sudah tentu bahan di
dalam sabun
 itu yang harus diperhatikan.

Bahan pengawet

Pengawet digunakan untuk membantu memastikan tisu basah ini sentiasa segar dan menghalang pertumbuhan bakteria atau kulat.

Perhatikan bahan pengawet keras yang harus dielakkan seperti
phenoxyethanol, benzyl alcohol, sodium benzoate
 atau
 methylchloroisothiazolinone.

Bahan pewangi

Oleh sebab wangian merupakan punca yang boleh
menyebabkan iritasi
 pada kulit bayi yang sensitif, jadi sebaiknya pilihlah tisu basah yang tidak dicampur bahan ini. Kebanyakan tisu bayi sensitif tidak mengandungi sebarang pewangi.

Baca juga:

Penggunaan tisu basah bayi, selamat ke?

Penggunaan tisu basah dianggap perkara biasa dan sering menjadi pilihan untuk
membersihkan badan si manja
 daripada kotoran. Bahkan tisu basah juga sering digunakan untuk membersihkan muka bayi, ini kerana ia dianggap
selamat untuk kulit
 bayi.

Tetapi adakah benar tisu basah selamat dan boleh digunakan pada bahagian muka si manja?

Kebenarannya, penggunaan tisu basah untuk muka bayi adalah tidak selamat sepenuhnya – terutama jika digunakan secara intensif.

Tisu lembap ini biasanya hanya disyorkan untuk membersihkan bahagian kemaluan bayi selepas
membuang air besar
, apabila berada di luar rumah atau dalam keadaan terdesak lain.

Penggunaan kerap tisu basah
baby
 ini tidak disarankan, lebih-lebih lagi jika digunakan untuk mengelap muka bayi anda.

Ia dianggap tidak selamat jika tisu digunakan mengandungi alkohol dan pewangi – bahan yang cenderung menyebabkan kerengsaan pada kulit bayi,
ruam merah dan kegatalan.
 Malah, penggunaan untuk jangka masa lama dan konsisten, berisiko menyebabkan kulit pada bahagian muka bayi rosak.

Cara selamat menggunakan tisu basah
baby

Tetapi bagaimana jika berada dalam keadaan terdesak untuk mengelap muka bayi dan hanya mempunyai tisu basah?

Bertenang, ada cara selamat untuk menggunakan tisu lembap ini pada muka si kecil, iaitu dengan menggosok tisu secara minimum. Idea yang disarankan adalah untuk mengelap tisu pada muka bayi sekali sahaja bagi mengelakkan kerengsaan.

Umumnya, bahagian paling selamat untuk menggunakan tisu basah adalah pada bahagian alat sulit si manja, tangan, kaki dan belakang
badan mereka
.

Sebaiknya, pilihlah tisu yang mengandungi alkohol dan wangian dalam jumlah yang kecil. Atau lebih baik lagi adalah memilih tisu basah yang langsung tidak menggunakan bahan-bahan tersebut bagi mengelakkan
reaksi alahan
 pada kulit bayi.

Kadangkala, agak sukar untuk mendapatkan tisu basah tanpa penggunaan alkohol, jadi anda boleh membuatnya sendiri di rumah. Ingin tahu bagaimana caranya? Jom!

Cara membuat tisu basah di rumah

Berikut adalah bahan-bahan dan cara membuatnya:

Bahan-bahan untuk menghasilkan tisu basah
baby
:

2 cawan air panas – supaya tisu tidak berkulat

1 sudu besar minyak bayi

2 sudu besar sabun mandian bayi

1 gulung tisu dapur

Tempat bersih untuk menyimpan tisu

Cara membuat tisu basah bayi:

Potongkan tisu dapur kepada 2 bahagian menggunakan pisau tajam.

Campurkan air panas bersama
sabun mandian dan minyak bayi
, kacau sebati.

Masukkan tisu yang dipotong tadi ke dalam bekas simpanan. Kemudian tuangkan campuran cecair ke atas tisu. Pastikan tisu basah secara rata.

Tutup bekas dan biarkan seketika.

Buka bekas mengandungi tisu basah dan keluarkan kertas pada bahagian tengah tisu. Kini tisu basah DIY anda sedia untuk digunakan.

Cara penyimpanan tisu basah bayi DIY

Perlu diingatkan penghasilan tisu lembap DIY adalah tidak menggunakan bahan pengawet. Ini bermakna kemungkinan jangka hayat tisu adalah tidak sama seperti yang dibeli di kedai.

Sebelum menggunakan tisu basah DIY, pastikan anda memeriksa tiada kulat pada tisu, okay?

Manakala untuk kaedah penyimpanan tisu buatan sendiri ini, gunakanlah bekas bersih dan kedap udara.

Penggunaan tisu basah
baby

Jika anda mempunyai masa dan keinginan, adalah berbaloi untuk menghasilkan tisu basah sendiri.

Ia bukan sekadar dapat menjimatkan duit untuk tempoh jangka masa panjang, tetapi bagi ibu bapa yang mempunyai
bayi dengan kulit sensitif,
 membuat tisu basah sendiri membolehkan anda mempunyai kawalan sepenuhnya ke atas bahan yang digunakan.

Secara tidak langsung penggunaan tisu basah DIY akan dapat mencegah iritasi pada kulit si kecil yang lembut. Selamat mencuba!


Penglibatan Kumpulan Pelarian dan Imigran dalam Agenda Kesihatan Awam

Setiap hari, Khaleda Begum berjalan kaki ke sebuah telaga bagi mendapatkan air bersih bagi keperluan memasak, sumber minuman serta tujuan mencuci pakaian di kem pelarian Kutupalong, Bangladesh.

Dengan hanya beberapa langkah daripada telaga air yang menjadi sumber keperluan harian mereka sekeluarga, terdapat sebuah anak sungai kecil yang menjadi tempat bagi keluarganya serta keluarga-keluarga pelarian yang lain untuk membuang air dan hasilnya, dua orang anaknya mengalami diarrhea, keadaan dimana tinja atau najis keluar dengan kerap dan bukan dalam keadaan pepejal.

Khaleda tahu bahawa punca diarrhea yang dialami oleh kedua-dua anaknya adalah berpunca daripada sumber air yang tercemar oleh najis dan tinja.

Selain kedua anaknya, terdapat juga keluarga pelarian lain yan mengalami masalah kesihatan yang sama, malahan ada yang yang mempunyai masalah kulit seperti ruam kemerahan akibat daripada penggunaan sumber air tercemar.

Sumber air tercemar dan pengurusan sanitasi

Keadaan yang berpunca daripada kekurangan sumber air yang benar-benar bersih serta keadaan pengurusan sisa tinja yang tidak terurus ini merupakan salah satu daripada punca berlakunya
communicable disease
 atau penyakit berjangkit yang disebabkan oleh bakteria atau virus bawaan air seperti kolera, typhoid, malaria dan denggi.

Akibat daripada situasi semasa pelarian yang tidak mempunyai tempat kediaman yang lebih baik, kekurangan akses terhadap rawatan perubatan serta keadaan pelarian yang terpaksa menggunakan sumber air tercemar telah mendedahkan mereka terhadap risiko masalah kesihatan yang lebih tinggi dan buruk berbanding penduduk tempatan di sesebuah negara tersebut.

Perkara seperti ini bukan sahaja berlaku di Bangladesh, tetapi hampir di kesemua tempat dimana populasi pelarian atau imigran menghadapi pelbagai masalah seperti yang telah dinyatakan sebelum ini.

Kesihatan pelarian mempengaruhi kesihatan komuniti setempat

Sehingga tahun 2017, terdapat hampir 25.4 juta pelarian diseluruh dunia dengan negara Turki menjadi negara hos terbesar bagi kumpulan pelarian dengan jumlah seramai 3.5 juta orang.

Di Malaysia, sehingga Disember 2018, terdapat 163,860 orang pelarian dan pencari suaka yang berada di Malaysia dan berdaftar dengan UNHCR Malaysia. Jumlah ini bukanlah satu jumlah yang kecil memandangkan tahap kesihatan mereka turut mempengaruhi tahap kesihatan penduduk tempatan.

Persoalannya disini, adakah tahap kesihatan kumpulan pelarian dan imigran penting bagi kita terutamanya penduduk tempatan sesebuah negara? Ia kelihatan seperti tidak berkait antara satu sama lain tetapi kualiti kesihatan kumpulan pelarian dan imigran sebenarnya memberi impak bukan sahaja terhadap kumpulan mereka sendiri malah turut memberi kesan negatif terhadap penduduk tempatan di sesebuah negara.

Kumpulan pelarian dan imigran ini menghadapi lima cabaran utama untuk mendapatkan akses terhadap penjagaan kesihatan iaitu ketersediaan, kecukupan, kebolehaksesan, kemampuan dan kesesuaiannya.

Kepentingan akses perkhidmatan kesihatan kepada pelarian dan imigran

Terdapat beberapa isu mengapa akses penjagaan kesihatan tidak boleh dipandang serong mahupun diambil mudah kepada kumpulan ini.

Pertama, setiap manusia mempunyai hak untuk hidup dengan sihat memandangkan ianya adalah hak asasi manusia tanpa mengira samada seseorang itu berstatus pelarian mahupun tidak dan ianya termaktub dibawah
1966 International Covenant on Economic, Social and Cultural Rights.

Kedua, kumpulan pelarian mahupun imigran menyumbang secara langsung terhadap pembangunan masyarakat di sesebuah negara samada negara hos mahupun negara asal mereka.

Ketiga, kewujudan kumpulan kecil yang tidak mempunyai tahap kesihatan yang baik akan memberi kesan buruk kepada komuniti secara keseluruhan.

Keempat, diagnosis serta rawatan awal mampu menyelamatkan lebih banyak nyawa serta mengurangkan kos rawatan sekiranya keadaan kesihatan menjadi lebih kronik.

Kelima, kesihatan kumpulan imigran dan pelarian telah menjadi sebahagian daripada agenda keselamatan kesihatan global
(global health security)
.

Perbandingan keadaan kesihatan pelarian dan imigran dengan penduduk tempatan di Eropah

Pada 21 Januari 2019,
World Health Organization
 (WHO) telah melancarkan satu laporan iaitu
Report on the health of refugees and migrants in the WHO European Region: No public health without refugee dan migrant health
, laporan pertama yang seumpamanya yang dilancarkan oleh WHO berkenaan kesihatan kumpulan atau populasi pelarian dan imigran khusus di benua Eropah.

Laporan berkenaan menyatakan bahawa kumpulan pelarian dan imigran secara umumnya mempunyai keadaan kesihatan yang baik tetapi mempunyai risiko yang tinggi untuk memiliki penyakit semasa dalam proses transisi atau menetap di negara lain atas faktor kemiskinan hidup serta perubahan penyesuaian cara hidup di tempat baharu.

Laporan berkenaan telah merumuskan laporan-laporan serta data kesihatan kumpulan pelarian dan imigran dan perkembangan yang telah dibuat di negara-negara yang menjadi hos bagi kumpulan ini.

Kesemua data diperoleh daripada lebih 13 000 dokumen serta dijalankan dengan kerjasama

Italian National Institute for Health, Migration and Poverty (INMP)
.

Kajian laporan tersebut dijalankan di WHO Wilayah Eropah dan dibuat perbandingan diantara status kesihatan kumpulan pelarian dan imigran dengan penduduk tempatan di sesebuah negara yang menjadi hos untuk kumpulan pelarian.

Secara umumnya, kadar kematian dianggarkan lebih rendah berlaku dalam kalangan kumpulan imigran dan pelarian berbanding penduduk tempatan untuk faktor seperti neoplasma, masalah kesihatan mental, kecederaan, gangguan endokrin dan masalah pencernaan.

Tetapi kadar kematian tersebut lebih tinggi bagi kumpulan imigran berbanding penduduk tempatan bagi faktor jangkitan, masalah luaran, penyakit berkaitan darah serta penyakit kardiovaskular.
Keadaan kesihatan ini bergantung kepada faktor konteks seperti negara asal atau tempoh dan keadaan sosioekonomi semasa mereka.

Kumpulan pelarian dan imigran dilihat tidak terlalu terkesan dengan penyakit tidak berjangkit
(noncommunicable diseases)
 berbanding penduduk tempatan semasa ketibaan mereka di sesebuah negara. Walaubagaimanapun, mereka akan mendapat risiko yang tinggi untuk mendapat penyakit kardiovaskular, strok dan kanser sekiranya mereka terus hidup dalam kemiskinan di negara baharu mereka.

Mereka juga akan terdedah kepada faktor risiko penyakit-penyakit kronik atas sebab perubahan cara hidup dan makan makanan yang kurang sihat dan kurang bernutrisi. Mereka juga terdedah kepada penyakit-penyakit berjangkit dalam proses transisi mereka dari negara asal ke negara atau tempat baharu yang lebih selamat.

Sebagai contoh, laporan tersebut menyatakan bahawa kadar penyakit tuberculosis atau TB dalam kalangan kumpulan imigran bergantung kepada kelaziman penyakit TB yang berlaku dalam kalangan penduduk tempatan.

Kadar kumpulan pelarian yang mendapat jangkitan HIV juga meningkat setelah mereka tiba di negara hos mereka. Walaupun terdapat khabar angin yang mengatakan bahawa kumpulan pelarian dan imigran membawa penyakit yang boleh menjangkiti penduduk tempatan, tetapi hakikatnya, risiko kumpulan ini menyebarkan penyakit berjangkit seperti yang didakwa adalah sangat rendah.

Selain daripada itu, kumpulan pelarian mempunyai risiko yang lebih rendah untuk mendapat kanser kecuali kanser servik. Walaubagaimanapun, kewujudan kanser dalam kalangan mereka dikesan pada waktu yang agak lewat yang membawa kepada keadaan kesihatan yang lebih buruk berbanding penduduk tempatan.

Laporan turut menyatakan bahawa tekanan dan gangguan keresahan dan kebimbangan cenderung berlaku dalam kalangan pelarian dan imigran berbanding penduduk tempatan.

Pelarian dan imigran yang tiba di negara-negara Eropah juga mungkin mempunyai jumlah imunisasi yang tidak lengkap, oleh itu, pengambilan suntikan vaksin meningkat semasa ketibaan dan penempatan mereka di negara baharu dan tindakan pantas ini adalah untuk memastikan mereka menerima vaksin asas yang mampu melindungi mereka dan penduduk tempatan.

Tindakan memasukkan kumpulan pelarian dan imigran didalam program imunisasi kebangsaan perlulah dicontohi seperti yang telah dilaksanakan oleh negara Turki, Ukraine, Sweden, Finland, Perancis dan Ireland.

Usaha kearah mewujudkan sistem kesihatan mesra pelarian dan imigran

Kearah mewujudkan sistem kesihatan yang lebih mesra imigran dan pelarian, pelbagai usaha perlu dilaksanakan bagi memastikan hasrat ini tercapai.

Penyediaan perkhidmatan kesihatan yang berkualiti dan berpatutan selain perlindungan sosial bagi kumpulan ini perlu dilaksanakan tanpa mengira status pelarian dan imigran mereka dalam undang-undang sesebuah negara.

Selain itu, perkhidmatan kesihatan juga perlu lebih mesra dan peka dengan aspek budaya dan linguistik sesebuah kelompok imigran agar perkhidmatan dapat disampaikan dengan lebih berkesan tanpa wujudnya halangan komunikasi diantara imigran dan penyedia perkhidmatan.

Perkhidmatan kesihatan turut disarankan agar memiliki warga kerja yang berpengalaman untuk mendiagnosis dan menguruskan penyakit-penyakit berjangkit dan tidak berjangkit.

Kesemua usaha ini perlu dilaksanakan dengan penyertaan pelbagai sektor samada di pihak kerajaan mahupun swasta seperti NGO bagi memastikan agenda keselamatan kesihatan global dapat dilaksanakan disamping memberikan kesejahteraan kepada kedua-dua pihak yang terlibat iaitu kumpulan pelarian dan imigran serta penduduk tempatan di negara hos yang terlibat.